CELEX: 
Language: et
Date: 2019-03-11 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) nr 2017/1369 seoses kodumajapidamises kasutatavate nõudepesumasinate energiamärgistusega ja tunnistatakse kehtetuks komisjoni delegeeritud määrus (EL) nr 1059/2010

SELETUSKIRI
            
            
               1.DELEGEERITUD ÕIGUSAKTI TAUST
            
            
               Ettepaneku õiguslik ja poliitiline taust
            
            
               Euroopa Parlamendi ja nõukogu ökodisaini raamdirektiivis 2009/125/EÜ
                  1
                nõutakse, et energiamõjuga toodete tootjad parandaksid oma toodete keskkonnatoimet, täites
            
            
               –energiatõhususe vähimnõudeid ja
            
            
               –muid keskkonnakriteeriume, nagu veetarbimine, heitkogused või teatavate komponentide minimaalne vastupidavus.
            
            
               Tootja peab hindama enne toote turule laskmist, kas toode vastab kõikidele nõuetele, et tagada toote nõuetekohasus. 
            
            
               Energiamärgistuse raammääruses ehk Euroopa Parlamendi ja nõukogu määruses (EL) 2017/1369
                  2
                kehtestatakse energiamärgistuse raamistik täpse, asjakohase ja võrreldava teabe esitamiseks energiamõjuga toodete energiatarbimise kohta ja muu keskkonnateabe esitamiseks. See teeb ressursitõhusamate toodete valimise tarbijate jaoks lihtsamaks. Määrus täiendab ökodisaini raamdirektiivi, võimaldades lõpptarbijatel tõhusamad tooted täheskaala (A–G) / värviskaala (rohelisest punaseni) abil kindlaks teha. Energiamärgist tunnustab ja seda kasutab 85 % eurooplastest. Õigusraamistik tugineb kahe nimetatud õigusakti koosmõjule.
            
            
               Ökodisaini ja energiamärgistuse raamistik on Euroopa energiatõhusamaks muutmisel keskse tähtsusega, sest eelkõige aitab see kaasa i) energialiidu strateegilise raamistiku elluviimisele ning ii) süvendatud ja õiglasema, tugevama tööstusbaasiga siseturu prioriteedi saavutamisele. Esiteks sunnib raamistik tööstusharu toodete energiatõhusust parandama ja sellega eemaldatakse turult kõige vähem tõhusad tooted. Teiseks aitab see tarbijatel ja ettevõtjatel oma energiakulusid vähendada. See soodustab tööstus- ja teenindussektoris konkurentsi ja uuendustegevust. Kolmandaks tagab see, et toodete ELi turule laskmise eest vastutavad tootjad ja importijad peavad järgima ainult ühe, kogu ELi hõlmavate eeskirjade paketi nõudeid.
            
            
               Kõnealused kaks õigusakti on liidu Euroopa Majanduspiirkonnas (EMP) turule lastavate või kasutusele võetavate toodete energiatõhusamaks ja keskkonnasäästlikumaks muutmise poliitika põhielemendid. Need aitavad saavutada 2020. ja 2030. aasta energiasäästu eesmärke ja nende rakendamist tugevdatakse praeguse ökodisaini tööplaaniga aastateks 2016–2019. Eeldatavasti soodustab see raamistik märkimisväärselt ka üleminekut ringmajandusele, nagu on kirjeldatud ringmajanduse loomise 2015. aasta tegevuskavas
                  3
               . Peale selle aitab määruse (EL) 2017/1369 rakendamine täita ELi eesmärki vähendada kasvuhoonegaaside heidet 2020. aastaks vähemalt 20 % ja 2030. aastaks vähemalt 40 %. 
            
            
               Komisjoni delegeeritud määruses (EL) nr 1059/2010
                  4
                on sätestatud kodumajapidamises kasutatavate nõudepesumasinate energiamärgistuse nõuded. Artikliga 7 nähakse ette, et komisjon peaks määruse 2014. aasta detsembriks läbi vaatama, arvestades tehnoloogilist arengut, ja hindama eelkõige V lisa kohaseid kontrollimisel lubatud hälbeid.
            
            
               Nõudepesumasinad lisati 2016.–2019. aasta ökodisaini tööplaani läbivaatamise seisukohast esmatähtsa tootena. Nõudepesumasinad kuuluvad ka määruse (EL) 2017/1369 artikli 11 lõike 5 punktis b nimetatud tooterühmadesse, mille kohta komisjon peaks vastu võtma delegeeritud õigusakti, et võtta 2. novembriks 2018 kasutusele muudetud klassifikatsioon. Klassifikatsiooni muutmise tulemusena peaks praegune energiaklasside skaala A+++ kuni G asendatama skaalaga A–G. 
            
            
               Määruse (EL) 2017/1369 artikli 11 lõike 8 kohaselt ei kuulu klassifikatsiooni muutmise korral ükski toode märgise kehtestamise ajal energiaklassi A. Hinnangute kohaselt kuulub enamik mudeleid kõnealusesse klassi kõige varem kümne aasta pärast.
            
            
               Üldine taust
            
            
               ELis kasutatakse kodumajapidamistes kasutatavaid nõudepesumasinaid laialdaselt. Hinnangute järgi on keskmiselt 44 % ELi kodumajapidamistest varustatud nõudepesumasinaga (96 miljonit seadet). Hinnangute kohaselt tarbisid nõudepesumasinad 2015. aastal umbes 31 TWh elektrit ja 317 miljonit m3 vett. Kui konkreetselt selliste toodete kohta uusi meetmeid ei kehtestata, küünib nõudepesumasinate elektritarbimine 2030. aastaks eeldatavasti ligikaudu 40 TWh-ni aastas, mis on võrdväärne umbes 15 miljoni CO2 ekvivalenttonniga. 
            
            
               Nõudepesumasinate energiatarbimist ja heidet on võimalik kulutõhusalt vähendada allapoole praeguste suundumuste jätkumisele vastavast tasemest.
            
            
               Peamised põhjused, miks sellist potentsiaalset säästu ei ole saavutatud, on turu suutmatus 
            
            
               –tagada katsetamisel kasutatava standardprogrammi (tootjate poolt optimeeritud) ja teiste pesuprogrammide (mida tarbijad tegelikult kasutavad) parem vastavus; 
            
            
               –suunata tarbijaid tegema teadlikke ostuotsuseid, mis põhinevad olelusringi kuludel, mitte ostuhinnal (moondunud teave), ning 
            
         
         
            
               –innustada seadmeid parandama ja tooteid nõuetekohaselt käitlema nende kasutusetapi lõpus. 
            
            
               Sageli jäetakse võimalikud kulutõhusad parandused tegemata, kuigi need oleksid kasulikud lõppkasutajale.
            
            
               Kodumajapidamises kasutatavaid nõudepesumasinaid käsitleva määruse (EL) nr 1059/2010 läbivaatamise eesmärk on algatada turutingimuste muutmine ja seadmete optimeerimine, kahjustamata nõudepesumasinate viimastel aastatel täheldatud suurenevat levikut ELi turule. Eesmärgiks on ka muuta märgistuse klassifikatsiooni kooskõlas määrusega (EL) 2017/1369.
            
            
               Võrreldes praeguste suundumuste jätkumise stsenaariumiga peaks kavandatud läbivaatamise tulemusena vähendatama kõnealuste toodete elektritarbimist igal aastal kogu ELis umbes 2,1 TWh võrra, mis toob 2030. aastaks kaasa kasvuhoonegaaside heite vähenemise 0,7 miljonit CO2 ekvivalenttonni aastas ja veetarbimise vähenemise kuni 16 miljonit kuupmeetrit aastas. See tähendab 0,14 % suurust panust ELi 2030. aasta energiatõhususe eesmärgi saavutamisse ja 0,07 % suurust panust ELi eesmärki vähendada 2030. aastaks kasvuhoonegaaside heidet. Arvatakse, et muutmine aitaks kaasa ka ringmajanduse eesmärkide saavutamisele, eelkõige parandamise ja olelusringi lõpus käitlemise hõlbustamisele, tagades vajaliku teabe ja varuosade kättesaadavuse. Tulevikus võib seda täiendada parandatavuse hindamissüsteemiga, mida praegu uuritakse.
            
            
               ELi ja kolmandate riikide kehtivad õigusaktid ja standardid 
            
            
               Lisaks ökodisaini raamdirektiivile ja energiamärgistuse määrusele käsitletakse nõudepesumasinaid veel järgmistes õigusaktides:
            
            
               –komisjoni määrus (EÜ) nr 1275/2008
                  5
                elektrienergia tarbimise kohta ooteseisundis ja väljalülitatud seisundis;
            
            
               –Euroopa Parlamendi ja nõukogu direktiiv 2014/35/EL
                  6
                teatavates pingevahemikes kasutatavate elektriseadmete kohta;
            
            
               –Euroopa Parlamendi ja nõukogu direktiiv 2014/53/EL
                  7
                raadioseadmete kohta;
            
            
               –Euroopa Parlamendi ja nõukogu direktiiv 2014/30/EL
                  8
                elektromagnetilise ühilduvuse kohta;
            
            
               –Euroopa Parlamendi ja nõukogu direktiiv 2012/19/EL
                  9
                elektri- ja elektroonikaseadmetest tekkinud jäätmete kohta;
            
            
               –Euroopa Parlamendi ja nõukogu direktiiv 2011/65/EL
                  10
                teatavate ohtlike ainete kasutamise piiramise kohta elektri- ja elektroonikaseadmetes;
            
            
               Lisaks sellele on paljudes maailma riikides (nt USA, Jaapan, Austraalia, Hiina, Brasiilia või Mehhiko) kehtestatud viimastel aastatel neid tooteid käsitlevad õigusaktid. 
            
            
               Nõudepesumasinate toimivust hinnatakse standardite EN 50242 ja EN 60436 kohaselt. Praegu kohandab Cenelec kehtivaid mõõtestandardeid, et kõrvaldada paljusid puudusi, mis on ilmnenud standarditud katseprogrammi toimivustasemes võrreldes tarbijate tegelikult kasutatavate pesuprogrammidega. Kohandamine hõlmab sellise katselise koormuse kehtestamist, mis sisaldab rohkem eri vorme ja materjale, kooshindamismenetlust pesemis- ja kuivatamistõhususe koos hindamiseks, uut võrdluspesuvahendit ning katsemenetlust automaatprogrammide ja loputamistõhususe kohta. Standardi kohandamine on lõppjärgus ja on väga tõenäoline, et energiamärgistuse delegeeritud õigusakti vastuvõtmise ajaks see juba kehtib.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               2.1. Läbivaatamine ja sidusrühmadega konsulteerimine 
            
            
               Nii ökodisaini kui ka energiamärgist käsitlevate õigusaktide muutmiseks algatati 2014. aastal läbivaatamine,
                  11
                mille lõpparuanne avaldati 2017. aasta juunis. Läbivaatamisel järgiti energiamõjuga toodete ökodisaini metoodikat (MEErP)
                  12
               . Läbivaatamine hõlmas sidusrühmade küsitlust, kahte kohtumist sidusrühmadega 2015. aastal ja ühte veebiseminari 2016. aastal. Selles osales ligikaudu 140 sidusrühma. 
            
            
               Läbivaatamine hõlmas kodumajapidamises kasutatavaid nõudepesumasinaid, mis kuuluvad nende õigusaktide kohaldamisalasse. Tehti tehniline, keskkonna- ja majandusanalüüs, milles hinnati nendele toodetele esitatavate nõuete ajakohastamise ja poliitikavariantide hindamise vajadust. Seda tehti õigusnormide läbivaatamisklausli kohaselt ning kooskõlas ökodisaini direktiivi ja energiamärgistuse määrusega.
            
            
               Läbivaatamine viidi ellu avatud protsessis, milles osalesid asjaomased sidusrühmad, sealhulgas tootjad ja nende ühendused, valitsusvälised keskkonnaorganisatsioonid, tarbijaorganisatsioonid ja liikmesriikide esindajad. Läbivaatamise raames loodi spetsiaalne veebisait ja teabevahetuse platvorm (BATIS), kus avaldati regulaarselt õigeaegse sidusrühmadega konsulteerimise ja nende osalemise eesmärgil vahetulemusi ja muid asjakohaseid materjale. Sellel veebisaidil olevad dokumendid on allalaadimiseks ja märkuste esitamiseks endiselt kättesaadavad. Läbivaatamise käigus korraldati 23. juunil 2015 Sevillas ja 17. novembril 2015 Brüsselis kaks ekspertide koosolekut ning 7. oktoobril 2016 peeti veebiseminar. Nende koosolekute protokollid on kättesaadavad nimetatud veebisaidil. 
            
            
               2.2. Töödokumendid ja nõuandefoorum
            
         
         
            
               Komisjoni talitused koostasid kaks töödokumenti, milles esitati läbivaatamise tulemuste põhjal ökodisaini ja energiamärgistuse nõuded. Töödokumendid edastati nõuandefoorumi liikmetele ja teavitamise eesmärgil Euroopa Parlamendi keskkonna-, rahvatervise ja toiduohutuse komisjoni (ENVI) ning tööstuse, teadusuuringute ja energeetikakomisjoni (ITRE) sekretariaadile. Kooskõlas ökodisaini direktiivi artikliga 18 ja määruse (EL) 2017/1369 artikliga 14 on ökodisaini nõuandefoorumis tasakaalustatult esindatud liikmesriikide esindajad, tööstusliidud ja valitsusvälised organisatsioonid.
            
            
               Töödokumente arutati ökodisaini nõuandefoorumi 19. detsembri 2017. aasta koosolekul. Komisjoni talitused said ja analüüsisid enne ja pärast nõuandefoorumiga konsulteerimist rohkem kui 20 seisukohti käsitlevat dokumenti. 
            
            
               2.3. Nõuandefoorumi tööperioodi ajal ja hiljem sidusrühmadega konsulteerimise tulemused 
            
            
               Peamised sidusrühmade märkused töödokumentide põhipunktide kohta võib kokku võtta järgmiselt. 
            
            
               Energiatõhususe vähimnõuded ökodisaini raames
            
            
               Tööstusharu sidusrühmad ei soovitanud kehtestada praegu kehtivatest nõuetest rangemaid nõudeid, sest see kahjustaks seadmete taskukohasust ja aeglustaks nõudepesumasinate levikut väikese sissetulekuga riikides. Nad rõhutasid, et isegi kõige vähem energiatõhusad nõudepesumasinad tarbivad vähem elektrit ja vett, kui kulub nõusid käsitsi pestes. Tööstusharu ekspertide väitel vastab praegune A+-klass (täismõõdus nõudepesumasinate madalaim klass) juba väikseimale olelusringi kulule. Valitsusvälised keskkonnaorganisatsioonid leidsid siiski, et komisjoni ettepanekud on vähenõudlikud, ja nõudsid rangemate nõuetega teist etappi. 
            
            
               Energiatõhususindeksi (EEI) arvutamine
            
            
               Kõik sidusrühmad palusid muuta suuremate ja väiksemate seadmete eristust energiatõhususindeksi arvutamisel, kus praegu on lahknevus ökodisaini nõude ja arvutuse vahel ning mis annab tarbijaorganisatsioonide väitel suurematele seadmetele ebaõiglase eelise.
            
            
               Parima võimaliku tehnilise lahendusena tunnustatav tehniline lahendus ja energiamärgistuse klasside ümberjaotamine
            
            
               Sidusrühmad olid eri arvamusel selles, millist liiki tehnilist lahendust tuleks pidada parimaks võimalikuks tehniliseks lahenduseks, ja uue energiamärgistuse määruse kohaselt peaks see valik märkimisväärselt mõjutama kõrgeimate energiamärgise klasside taset. Mõni liikmesriik ja tööstusharu esindajad on arvamusel, et soojuspumbaga nõudepesumasinat ei saa pidada parimaks võimalikuks tehniliseks lahenduseks, sest võimaldatud energiasääst ei kompenseeri selle kõrgemat ostuhinda ja piiratud kättesaadavust turul. Teised liikmesriigid ja valitsusvälised keskkonnaorganisatsioonid leiavad, et praegu on see parim turul olev lahendus ja seda tuleks sellena käsitada.
            
            
               Energiaklasside ümberjaotamise korral kuuluks enamik praegu kättesaadavaid seadmeid ettepaneku kohaselt klassi E või F (pärast klassifikatsiooni muutmist). Tööstusharu sidusrühmad kutsusid üles säilitama vähem tõhusate seadmete arendamise stiimulit, pakkudes seadmeid, mis kuuluvad väiksema ulatusega klassidesse, kui praegu kavandatud klassid (skaala alumise otsa pool).
            
            
               Materjalitõhususe nõuded
            
            
               Enamik sidusrühmi nõustus kavandatud külmutusgaaside märgistamise ning elektri- ja elektroonikaseadmete lahtivõetavuse nõuetega, väikeste erinevustega sõnastuses, kuid ei nõustunud komisjoni ettepanekutega varuosade ja teabe kättesaadavusega seotud nõuete kohta. Mõned liikmesriigid leiavad, et turujärelevalveasutustel on nende nõuete täitmist raske tagada ning et parandamise ja hooldusteave peaks olema kättesaadav üksnes volitatud parandusteenuste osutajatele. Tööstusharu esindajad (eelkõige tootjad) olid nõus viimase punktiga ja suhtusid soodsamalt varuosade kohta esitatavatesse nõuetesse, kui need asendataks teatistega. Valitsusvälised keskkonnaorganisatsioonid ja teised liikmesriigid toetasid ettepanekuid ja/või esitasid ambitsioonikamaid ettepanekuid.
            
            
               Müra
            
            
               Mõni liikmesriik ja tööstusharu sidusrühmad tegid ettepaneku vähendada kavandatud mürataseme klasside rangust, samal ajal kui tarbijaid esindavad valitsusvälised organisatsioonid soovitasid kehtestada ökodisaini nõude müra ülempiiriga, et kõrvaldada kõige mürarikkamad seadmed.
            
            
               Vähese võimsustarbega seisundid
            
            
               Paljud sidusrühmad pidasid vajalikuks muuta vähese võimsustarbimisega seisundite kohta kavandatud sätteid, sest mõne sätte sõnastust peeti liiga ebamääraseks ja mitte täielikult kooskõlas olevaks.
            
            
               2.4. Avalik konsultatsioon
            
            
               12. veebruarist kuni 7. maini 2018 toimus veebipõhine avalik konsultatsioon,
                  13
                et koguda sidusrühmade arvamusi sellistes küsimustes nagu võimalike seadusandlike meetmete oodatav mõju ettevõtjatele ja energiatarbimise suundumustele.
            
            
               Veebipõhine avalik konsultatsioon koosnes ökodisaini ja energiamärgistust käsitlevast üldosast, millele järgnesid tootespetsiifilised küsimused külmikute, nõudepesumasinate, pesumasinate ja kuivatiga pesumasinate, televiisorite, kuvarite ja valgustite kohta. 
            
         
         
            
               Kokku saadi 1 230 vastust, millest 67 % saadi tarbijatelt ja 19 % ettevõtjatelt (neist kolmveerand olid VKEd ja veerand suurettevõtted). 6 % vastanutest olid valitsusvälised organisatsioonid ja 7 % esindasid „muid“ kategooriaid. Riikide valitsused ja kohalikud omavalitsused moodustasid vastajatest alla 1 % ja 0,25 % olid riikide turujärelevalveasutused. 
            
            
               Osalenud olid peamiselt Ühendkuningriigist (41 %) ja Saksamaalt (26 %), teise rühma moodustasid Austria, Belgia, Hispaania, Madalmaad ja Prantsusmaa, kus pärit osalejailt saadi 17 % vastustest. 9,5 % vastustest saadi veel üheksast liikmesriigist, kuid 12 ELi liikmesriigi elanikelt ei saadud kas ühtegi vastust või saadi tähtsusetu arv vastuseid. Kolmandate riikide vastanud andsid umbes 5 % vastustest.
            
            
               719 vastajat 1 230st (58 %) vastas teatrite valgustusega seotud koordineeritud kampaania käigus ainult valgustust puudutavatele küsimustele. Leiti, et see moonutas vastuseid märkimisväärselt, ja mõne küsimuse puhul jäeti valgustusküsimustele vastanud arvutustest välja. Kuna vastajad ei pidanud vastama kõigile küsimustele, saadi lisaks neile, kes vastasid „ei tea“ või „arvamus puudub“, suur hulk vastuseid „vastus puudub“ (alates 5 %st kuni 90 %ni). Tegelike vastuste paremaks kajastamiseks eemaldati vastuste „vastus puudub“ arv ja ülejäänud vastuseid käsitati 100 %na.
            
            
               2.4.1. Üldised tulemused
            
            
               Ligikaudu 63 % osalenutest pooldas parandatavust ja vastupidavust käsitlevate ökodisaini nõuete lisamist ning 65 % vastanutest leidis, et see teave peaks olema energiamärgisel. 
            
            
               Toodete parandatavuse puhul pidasid osalenud enamasti väga oluliseks või oluliseks (62 %–68 %)
                  14
                igat järgmist tahku: garantii, varuosade kättesaadavus ning täielik parandus- ja hooldusjuhend. Varuosade tarneaega hindasid „väga oluliseks“ või „oluliseks“ 56 % vastanutest. 
            
            
               2.4.2. Konsulteerimine väikeste ja keskmise suurusega ettevõtjatega (VKEd)
                  15
                
            
            
               Avaliku konsultatsiooni üks eesmärke oli koguda konkreetset tagasisidet VKEde rolli ja tähtsuse kohta turul ning saada rohkem teadmisi selle kohta, milliseks peavad VKEd nende kuue tooterühma keskkonnamõju. 
            
            
               VKEdelt saadi ligikaudu 10,5 % vastustest. VKEd teatasid, et nad on teadlikud ökodisaini ja energiamärgise nõuetest, mida kohaldatakse toodete suhtes, millega nad tegelevad. Sellest hoolimata keeldusid VKEd enamasti vastamast (90 %) või vastasid „ei tea / arvamus puudub“ (6 %), kui küsiti järgmise kohta: i) võimalik mõju nende tegevusele sellisena; ii) VKEde võimalik mõju võrreldes suuremate ettevõtetega ning iii) ressursitõhususe nõuete kehtestamine muudetud ökodisaini ja energiamärgistuse eeskirjades. Ligikaudu 3–4 % arvamust avaldanud VKEdest leidis, et mõju võib olla kahjulik, ja umbes 1 % arvas, et see mõju oleks soodne.
            
            
               2.4.3. Vastused kodumajapidamises kasutatavate nõudepesumasinate kohta
            
            
               Ainult pool (47 %) kodumajapidamises kasutatavaid nõudepesumasinaid käsitlenud tehnilistele küsimustele vastanutest oli teadlik, et nõudepesumasinad peavad vastama pesemistõhususe vähimnõuetele, mis tähendab, et seetõttu ei ole eelloputus vajalik. Ligikaudu 30 % vastanutest oli teadlik, et nõudepesumasinate pikema kestusega programmid kasutavad üldjuhul vähem energiat kui lühemad programmid (täpsustused: umbes 20 % ei olnud sellest teadlik ja 51 % kas ei vastanud sellele küsimusele või vastas „ei tea / arvamus puudub“). 
            
            
               Selle kohta, mida peaks energiamärgisel kujutama, leidis umbes 50 % vastanutest, et teavet nõudepesumasinate ajakulu ja energiatarbimise kohta tuleks täpsustada.
            
            
               Kodumajapidamises kasutatavate nõudepesumasinate toimivuse hindamisel pidasid vastajad kas oluliseks või väga oluliseks järgmiste aspektide lisamist
                  16
               : 
            
            
               –kõige sagedamini kasutatavad programmid (45 %);
            
            
               –kõige energiakulukamad programmid (35 %);
            
            
               –programmi kestus (34 %) ja
            
            
               –vähese võimsustarbega seisundid (33 %). 
            
            
               Tarbijad leidsid ka, et kõige olulisemad näitajad, mida tuleks energiamärgisel esitada, on veetarbimine, elektritarbimine ja energiatõhusus. Sellele näitajate rühmale järgnes teine rühm: müratase, mahutavus (taldrikute ja klaaside jms kogus) ning ühendatud pesemis- ja kuivatustõhusus. 
            
            
               Materjalitõhususe osas pidasid vastanud „oluliseks“ ja „väga oluliseks“ järgmisi asjaolusid: 
            
            
               –kiire parandus (40 %);
            
         
         
            
               –parandusejärgne garantii (38 %);
            
            
               –täpne hinnapakkumine toote täielikuks kordategemiseks (37 %);
            
            
               –varuosade loetelu ja juhendid, mis võimaldavad seadet ise parandada (36 %);
            
            
               –sertifitseeritud parandusteenuste osutajate loetelu (35 %). 
            
            
               Kui iga eelnimetatud asjaolu on hinnatud „üsna oluliseks“, suureneb vastanute osa igal sellisel juhul veel 9 %–11 %.
            
            
               Kaks kõige levinumat vastust küsimusele, kui kauaks peaksid nõudepesumasinate varuosad jääma kättesaadavaks, olid järgmised: rohkem kui 10 aastat (ligikaudu 32 % vastajatest) ja 5–10 aastat (ligikaudu 20 %). Alla 2,5 % vastanutest arvas, et 5 aastat või vähem. (Registreeriti 9 % vastusevariantidest „ei tea / arvamus puudub“ ning ligikaudu 37 % ei vastanud).
            
            
               2.5. Energiamärgistust käsitlev tarbijauuring
            
            
               Lisaks ettevalmistavale uuringule ja avalikule konsultatsioonile korraldati spetsiaalne tarbijauuring,
                  17
                et teavitada komisjoni sellest, kuidas mõjutavad kodumajapidamises kasutatavate nõudepesumasinate muudetud energiamärgiste mitmesugused võimalikud tähised ja kujundus tarbijate mõistmist ja valikuid. Uuring korraldati seitsmes riigis, sellega hõlmati kokku 39,7 % ELi elanikkonnast. Igas riigis vastas küsimustikule ligikaudu 1 350 inimest, valimid olid esindavad iga riigi elanikkonna vanuse ja soo osas. Uuring lõpetati 2018. aasta juulis.
            
            
               Katsetati märgise uut kujundust, mis hõlmab mitut toote eriomadusi märkivat tähist.
            
            
               ·Enamik kavandatud andmetest on ka praegustel energiamärgistel, nimelt energiatarbimine, veetarbimine, nimimahutavus (nõudepesumasinate nõudekomplektide arv) ja müratase. Kõnealusel uuel märgisel esitatakse elektri- ja veetarbimine aga tsükli kohta ja sellele lisaks on märgitud katsetatud programm. 
            
            
               ·Peale selle hõlmab uus ettepanek veel üht uut tähist, mis märgib (katsetatud) programmi kestust.
            
            
               ·Kõigele lisaks ei ole uuel katsetatud märgisel enam mõnda praegustel energiamärgistel kasutatavat tähist, nimelt nõudepesumasinate kuivatamistõhusust märkivaid tähiseid.
            
            
               Uuringu eesmärk oli hinnata tarbijate vastuseid järgmistel teemadel:
            
            
               ·kuidas tarbijad kavandatud tooteomaduste tähistamiseks ette nähtud konkreetseid tähiseid mõistavad;
            
            
               ·kuidas tarbijad kogu märgisest aru saavad (nt kuidas eri elemendid on üksteisega seotud);
            
            
               ·kui oluliseks peetakse tooteomadusi, mis on uuel kavandatud märgisel kujutamiseks välja pakutud;
            
            
               ·kui suurt puudust tunnevad tarbijad praegustel märgistel olevast teabest, mida uutel kavandatud märgistel ei ole;
            
            
               ·märgiste mõju (võrreldes muu tooteinfoga) tarbija valikutele.
            
            
               Enamik vastanuid oli kõigi omaduste puhul (nt veetarbimine, mahutavus, programmi kestus ja müratase) arvamusel, et selle teabe esitamine märgisel on oluline.
            
            
               Veetarbimise, nõudekomplektide arvu, programmi kestuse ja mürataseme tähistamiseks töötati välja kolm tähist, mida katsetati. Tähised ühendati energiamärgiseks. Veetarbimist ja mürataset märkivate tähiste puhul ilmnes tulemustest lahknevus subjektiivse ja objektiivse arusaamise, st väidetud arusaamise ning märgiselt konkreetse teabe õige tuvastamise ja tõlgendamise vahel. 
            
         
         
            
               Väljapakutud energiamärgisele allesjäävad tähised ja elemendid vastavad tähistele ja omadustele, mida vastanud kõige paremini mõistsid, või – uuringuküsitluse ebaselgete tulemuste (näiteks müra ja programmi kestuse kohta) korral – nendele tähistele ja omadustele, mis on kõige paremini kooskõlas teiste tooterühmade ja märgise üldise kujunduse puhul järgitud käsitlusviisiga.
            
            
               2.6. Mõjuhinnang 
            
            
               Mõju hindamine on vajalik, kui ELi meetmete eeldatav majanduslik, keskkonnaalane ja sotsiaalne mõju on tõenäoliselt märkimisväärne. Komisjoni määruse (EL) nr 1016/2010
                  18
                ja komisjoni delegeeritud määruse (EL) nr 1059/2010 läbivaatamiseks tehti 2018. aasta jaanuarist märtsini mõju hindamine.
            
            
               Mõju hinnati läbivaatamise käigus kogutud andmete põhjal. Mõju hindamise töörühm kogus lisaandmeid ja -teavet ning arutas neid tööstusharu esindajate ning muid sidusrühmi ja liikmesriike esindavate ekspertidega. Lisaandmete ja -teabe kogumisel keskenduti järgmisele: 
            
            
               –täiendavad turuandmed, eelkõige erinevused energiatõhususe klasside mudelite arvu ja müügimahu vahel aastatel 2003–2013;
            
            
               –näitajate täpsustamine (muudetud standard) ja
            
            
               –võimalik mõju tootjatele.
            
            
               Enne nõuandefoorumi koosolekut avaldati kaks esialgset mõjuhinnangut
                  19
               . Need olid „Regulatory measures on the review of Ecodesign requirements for household dishwashers“ („Kodumajapidamises kasutatavate nõudepesumasinate ökodisaini nõuete läbivaatamist reguleerivad meetmed“) ja „Regulatory measure on the reviews of energy labelling for household dishwasher (EU) No 1059/2010“ („Kodumajapidamises kasutatavate nõudepesumasinate energiamärgistuse (delegeeritud määrus (EL) nr 1059/2010) läbivaatamisi reguleeriv meede“). Tagasisidet saadi mõlema esialgse mõjuhinnangu kohta (vastavalt 11 ja 9 vastust). Üldiselt pooldati tagasisides kodumajapidamises kasutatavate nõudepesumasinate ökodisaini ja energiamärgistuse nõudeid, sest sellega aidatakse leevendada kliimamuutusi, aidatakse ELi kodanikel kokku hoida elektri- ja veekuludelt ning lõimida kodumasinaid kavandatud parandatavus- ja ringlussevõetavusnõuete abil paremini ringmajandusse. 
            
            
               Tagasisidet saadi ka energiakasutusega seotud vähimnõudeid käsitlevate ökodisaini nõuete ranguse, katseprogrammide ja vähese võimsustarbega seisundite ning energiamärgisele lisatava teabe kohta. Tagasisides käsitleti ka ressursitõhususe küsimusi, mida üldiselt toetati, kuid nende nõuetekohase rakendamise kohta esitati mõned täiendavad ettepanekud.
            
            
               Mõju hindamisel kaaluti järgmisi poliitikavariante:
            
            
               –poliitikavariant O: praeguste suundumuste jätkumine, kasutati hindamise alusena: meetmeid ei võeta, kodumajapidamises kasutatavaid nõudepesumasinaid käsitlevaid kehtivaid eeskirju ei muudeta;
            
            
               –poliitikavariant A: rangemate energiatõhususnõuete kombinatsioonid ökodisaini ja energiamärgistuse raames (võimalikud eri stsenaariumid);
            
            
               –poliitikavariant B: leebemate energiatõhususnõuete kombinatsioonid ökodisaini ja energiamärgistuse raames (võimalikud eri stsenaariumid);
            
            
               –poliitikavariant C: lisaks poliitikavariantide A ja B nõuetele ka materjalitõhusust käsitlevad ökodisaini nõuded (kaaluti kolme stsenaariumi).
            
            
               Energia-, ressursi- ja kulutõhususe poolest kõige tulemuslikum poliitikavariant hõlmab järgmist: i) rangemad ökodisaini nõuded täismõõdus seadmete energiatõhususe kohta teises etapis, mida hakatakse ellu viima 2024. aastal; ii) väikeste (ebaühtlaste) vahemikega energiamärgise klassid ning iii) materjalitõhususe nõuded varuosade ja parandamisteabe kättesaadavuse kohta. Eelistati seda poliitikavarianti.
            
            
               Eelistatud poliitikavariant peaks 2030. aastaks andma järgmised tulemused:
            
            
               –2,06 TWh elektrisäästu ja 16 miljonit kuupmeetrit veesäästu aastas, millega saavutataks 0,14 % ELi 2030. aastaks seatud energiatõhususe eesmärgist;
            
            
               –kasvuhoonegaaside heite vähenemine 0,7 miljonit CO2 ekvivalenttonni aastas;
            
            
               –tarbijate aastane 18 miljoni eurone puhaskokkuhoid kuludelt (võttes arvesse kõrgemat ostuhinda);
            
            
               –ettevõtjate täiendavad tulud on 4 miljardit eurot aastas, mis tähendab 11 000 lisatöökohta ELi tootmissektoris ja 34 000 lisatöökohta jaemüügisektoris;
            
         
         
            
               –toetatakse ELi tööstuse konkurentsivõimet ja juhtivat rolli kõrgetasemelise tootjana;
            
            
               –edendatakse uuendustegevust tõhusamate nõudepesumasinate tootmiseks ning
            
            
               –suurem tulu ja kasum sõltumatutele ettevõtjatele (nagu VKEd), kes töötavad toodete parandamise ja uuendamise valdkonnas.
            
            
               Mõju hindamise aruanne esitati komisjoni õiguskontrollikomiteele ja komitee arutas seda 13. juunil 2018. Komitee esitas positiivse arvamuse reservatsioonidega. Komitee tehtud peamised tähelepanekud, mida võeti mõjuhinnangu lõplikus versioonis arvesse, on järgmised:
            
            
               –aruandes ei ole piisavalt läbipaistvalt käsitletud algatuse suhteliselt väikest tähtsust seoses selle panusega ELi 2030. aasta energia- ja kliimaeesmärkide saavutamisse;
            
            
               –eelistatud poliitikavariandi valik ei ole piisavalt põhjendatud. Ei ole selge, kuidas aruandes saavutatakse tasakaal energiatõhususe, ringmajanduse ja tarbijate eelistuste vahel;
            
            
               –aruandes ei arvestata ringmajanduse küsimusi terviklikult ja kõigi ökodisaini toodete osas ühetaoliselt. Ka ei hinnata selles nende mõju;
            
            
               –aruandes ei anta piisavalt teavet juba kokkulepitud elementide ja valikute kohta, mis jäetakse poliitilise otsuse vastuvõtmiseni lahtiseks. 
            
            
               Mõju hindamise aruannet muudeti, et võtta arvesse komitee märkusi. Eelkõige lisati sellesse uued osad, milles käsitleti vajalikke meetmeid ja küsimusi, mida hindamine ei hõlma, ning tugevdati märkimisväärselt ringmajanduse aspektide, metoodiliste eelduste ja eelistatud poliitikavariandi kajastust.
            
            
               2.7 Tagasisidemehhanism
            
            
               Parema õigusloome portaali tagasisidemehhanismi kaudu saadi märkusi seitsmest ELi liikmesriigist ja ühest ELi mittekuuluvast riigist. Märkusi saadi programmi nimetusega seotud nõuete, energiatõhususe nõuete taseme, varuosade kättesaadavuse ja tarneaja kohta, ringlussevõtuks lahtivõtmise ja selleks vajalike tööriistade kohta, energiamärgisel esitatavate andmete ja märgise kujunduse ning kaugmüügi nõuete kohta.
            
            
               Kõik märkused edastati ökodisaini regulatiivkomiteele ja energiamärgistuse eksperdirühmale ja neid võeti arvesse määruste eelnõude koostamisel ja neile lõpliku kuju andmisel.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               3.1. Energiamärgist käsitleva määruse ettepaneku kokkuvõte
            
            
               Nõudepesumasinate energiamärgise määrus põhineb mõju hindamise aruandes kindlaksmääratud eelistatud poliitikavariandil. Suure energia- ja veesäästu saavutamise, parandamise ja ringlussevõtu hõlbustamise ning standardprogrammide tarbijate jaoks köitvamaks muutmise eesmärke tasakaalustatakse toodete taskukohasuse ja tööstusharu konkurentsivõime eesmärkidega.
            
            
               Teave märgisel: 
            
            
               (1)ruutkood (QR-kood), mille abil saab toodete andmebaasis mudeli kohta leiduvat teavet; 
            
            
               (2)muudetud skaalaga märgis, millega võetakse määruse (EL) 2017/1369 kohaselt kasutusele klassid A–G;
            
            
               (3)programmi „eco“ energiatarbimine kilovatt-tundides (kWh) 100 tsükli kohta;
            
            
               (4)nimimahutavus tavaliste nõudekomplektide puhul programmi „eco“ kasutamise korral;
            
         
         
            
               (5)programmi „eco“ veetarbimine liitrites tsükli kohta;
            
            
               (6)programmi „eco“ kestus (hh.mm);
            
            
               (7)õhus leviva müra klassid ja müra tugevus dBA.
            
            
               3.2. Mõõtmised ja arvutused
            
            
               Asjakohaste tootenäitajate mõõtmisel ja arvutamisel tuleks kasutada usaldusväärseid, täpseid ja korratavaid meetodeid. Tootjad võivad kohaldada määruse (EL) 2017/1369 artikli 13 kohaselt kehtestatud mõõtmis- ja arvutusmeetodeid ja harmoneeritud standardeid niipea, kui need tehakse kättesaadavaks ja nende viited avaldatakse sel otstarbel Euroopa Liidu Teatajas. Kõnealused meetodid on välja töötatud nii, et need oleksid usaldusväärsed, täpsed ja korratavad. Energiatõhususindeksi arvutamise nõuded on sätestatud energiamärgise määruse IV lisas.
            
            
               Cenelec peaks kohandama kehtivaid mõõtestandardeid, et tagada nõuetekohased mõõtmismeetodid kõigi kavandatud meetme kohaldamisalasse kuuluvate kodumajapidamises kasutatavate nõudepesumasinate jaoks.
            
            
               3.3. Turujärelevalve eesmärgil tehtava kontrolli menetlus
            
            
               Määruse (EL) 2017/1369 artiklis 8 osutatud turujärelevalve tegemisel peavad liikmesriikide ametiasutused kohaldama kodumajapidamises kasutatavate nõudepesumasinate energiamärgistuse muudetud määruse IX lisas sätestatud nõuete täitmise kontrollimise menetlust.
            
            
               Nimetatud lisas sätestatud lubatud hälbed on asjakohased ainult liikmesriigi ametiasutuse jaoks mõõdetud näitajate kontrollimiseks ning tootja ega importija ei tohi neid kasutada lubatud hälvetena väärtuste esitamisel tehnilises dokumentatsioonis. 
            
            
               3.4. Hindamise ja võimaliku läbivaatamise kuupäev
            
            
               Muudetud määrus tuleb läbi vaadata hiljemalt 6 aastat pärast selle jõustumist.
            
            
               Läbivaatamisel tuleb käsitleda järgmisi põhiküsimusi: 
            
            
               –kodumajapidamises kasutatavate nõudepesumasinate energiatarbimise, toimimise ja keskkonnatoime parandamise võimalused;
            
            
               –olemasolevate meetmete tõhusus lõppkasutajate käitumisharjumuste muutuse saavutamisel, et nad ostaksid energia- ja ressursitõhusamaid seadmeid ning kasutaksid energia- ja ressursitõhusamaid programme; 
            
            
               –ringmajanduse eesmärkide arvestamise võimalikkus.
            
            
               KOMISJONI DELEGEERITUD MÄÄRUS (EL) …/…,
            
            
               11.3.2019,
            
            
               millega täiendatakse Euroopa Parlamendi ja nõukogu määrust (EL) nr 2017/1369
                  seoses kodumajapidamises kasutatavate nõudepesumasinate energiamärgistusega
               
                  ja tunnistatakse kehtetuks komisjoni delegeeritud määrus (EL) nr 1059/2010
            
            
               (EMPs kohaldatav tekst)
            
            
               EUROOPA KOMISJON,
            
         
         
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 4. juuli 2017. aasta määrust (EL) 2017/1369, millega kehtestatakse energiamärgistuse raamistik ning tunnistatakse kehtetuks direktiiv 2010/30/EL,
                  20
                eelkõige selle artikli 11 lõiget 5 ja artiklit 16, 
            
            
               ning arvestades järgmist:
            
            
               (1)Euroopa Parlamendi ja nõukogu määrusega (EL) 2017/1369 antakse komisjonile õigus võtta vastu delegeeritud õigusakte seoses nende tooterühmade märgistamise või klassifikatsiooni muutmisega, millel on märkimisväärne potentsiaal säästa energiat ja asjakohasel juhul muid olulisi ressursse.
            
            
               (2)Kodumajapidamises kasutatavate nõudepesumasinate energiamärgistuse sätted kehtestati komisjoni delegeeritud määrusega (EL) nr 1059/2010
                  21
               .
            
            
               (3)Komisjoni teatises COM(2016) 773 final
                  22
                (ökodisaini tööplaan), mille on koostanud komisjon Euroopa Parlamendi ja nõukogu direktiivi 2009/125/EÜ
                  23
                artikli 16 lõike 1 kohaselt, on aastateks 2016–2019 kehtestatud tähtsaimad töösuunad ökodisaini ja energiamärgistuse valdkonnas. Ökodisaini tööplaanis on kindlaks määratud energiamõjuga toodete rühmad, mida tuleb käsitada esmatähtsatena ettevalmistavate uuringute tegemisel ja võimalike rakendusmeetmete vastuvõtmisel ning komisjoni määruse (EL) nr 1016/2010
                  24
                ja komisjoni delegeeritud määruse (EL) nr 1059/2010 läbivaatamisel.
            
            
               (4)Ökodisaini tööplaanis esitatud meetmetega on 2030. aastaks hinnanguliselt võimalik saavutada aastane lõppenergia sääst, mis on suurem kui 260 TWh ja millele vastab kasvuhoonegaaside heite vähenemine ligikaudu 100 miljonit tonni aastas 2030. aastaks. Kodumajapidamises kasutatavad nõudepesumasinad on üks tööplaanis loetletud tooterühmi, mille hinnanguline 2,1 TWh suurune aastane energiasääst toob kaasa kasvuhoonegaaside heite vähenemise 0,7 miljonit CO2 ekvivalenttonni aastas ja hinnangulise veesäästu 16 miljonit kuupmeetrit 2030. aastal.
            
            
               (5)Kodumajapidamises kasutatavad nõudepesumasinad on üks määruse (EL) 2017/1369 artikli 11 lõike 5 punktis b osutatud tooterühmadest, mille kohta peaks komisjon vastu võtma delegeeritud õigusakti, et võtta kasutusele muudetud skaala A–G.
            
            
               (6)Komisjon vaatas määruse (EL) nr 1059/2010 vastavalt selle artiklile 7 läbi ja analüüsis kodumajapidamises kasutatavate nõudepesumasinate tehnilisi, keskkonnaalaseid ja majanduslikke aspekte ning kasutajate käitumise mõju. Määrus vaadati läbi tihedas koostöös liidu ja kolmandate riikide sidusrühmade ja huvitatud isikutega. Läbivaatamise tulemused avalikustati ja esitati nõuandefoorumil, mis on asutatud määruse (EL) 2017/1369 artikli 14 alusel. 
            
            
               (7)Läbivaatamisel jõuti järeldusele, et kodumajapidamises kasutatavate nõudepesumasinate energiamärgistuse nõudeid tuleb muuta.
            
            
               (8)Väljaspool kodumajapidamist kasutatavatel nõudepesumasinatel on teistsugused omadused ja kasutusalad. Nende suhtes kohaldatakse muid õigusakte, eelkõige Euroopa Parlamendi ja nõukogu direktiivi 2006/42/EÜ,
                  25
                ning need ei peaks kuuluma käesoleva määruse kohaldamisalasse. Käesolevat kodumajapidamises kasutatavate nõudepesumasinate määrust tuleks kohaldada samade tehniliste näitajatega nõudepesumasinate kohta sõltumata sellest, millises olukorras neid kasutatakse. 
            
            
               (9)Kodumajapidamises kasutatavate nõudepesumasinate keskkonnaaspektid, mida loetakse käesoleva määruse eesmärkide seisukohast oluliseks, on kasutusetapi energia- ja veetarbimine, jäätmete tekitamine olelusringi lõpus ning õhku- ja vetteheide tootmisetapis tooraine kaevandamise ja töötlemise tõttu ja elektritarbimise tõttu kasutusetapis. 
            
            
               (10)Läbivaatamisest ilmneb, et kodumajapidamises kasutatavate nõudepesumasinate elektri- ja veetarbimist saab veelgi vähendada, rakendades energiamärgistuse meetmeid, mis keskenduvad toodete paremale eristamisele. See peaks olema tarnijatele stiimuliks kodumajapidamises kasutatavate nõudepesumasinate energia- ja ressursitõhusust veelgi parandada, kiirendades samal ajal turgude üleminekut tõhusamatele tehnilistele lahendustele.
            
            
               (11)Kodumajapidamises kasutatavate nõudepesumasinate energiamärgistus võimaldab tarbijatel teha teadlikke valikuid energia- ja ressursitõhusamate seadmete kasuks. Märgisel esitatud teabe arusaadavust ja asjakohasust kinnitati määruse (EL) 2017/1369 artikli 14 lõike 2 kohase tarbijauuringu abil.
            
            
               (12)Messidel esitletavatel kodumajapidamises kasutatavatel nõudepesumasinatel peaks olema energiamärgis, kui mudeli esimene seade on juba turule lastud või see lastakse messil turule.
            
            
               (13)Asjakohaste tootenäitajate mõõtmisel tuleks kasutada usaldusväärseid, täpseid ja korratavaid meetodeid. Neis meetodeis tuleks arvesse võtta üldtunnustatult parimaid mõõtmismeetodeid, sealhulgas, kui need on olemas, ka harmoneeritud standardeid, mille on vastu võtnud Euroopa standardiorganisatsioonid, mis on loetletud Euroopa Parlamendi ja nõukogu määruse (EL) nr 1025/2012
                  26
                I lisas.
            
            
               (14)Kuna energiamõjuga toodete müük suureneb pigem veebipoodide ja interneti müügikeskkondade kaudu kui otse tarnijatelt ostmise teel, tuleks selgitada, et veebipoodide ja interneti müügikeskkondade kaudu müügiteenuse pakkujad peaksid vastutama selle eest, et märgis, mille tarnija on kättesaadavaks teinud, kuvatakse toote hinna lähedal. Nad peaksid tarnijaid sellest kohustusest teavitama, kuid ei peaks vastutama neile esitatud märgise ja toote teabelehe täpsuse ega sisu eest. Vastavalt Euroopa Parlamendi ja nõukogu direktiivi 2000/31/EÜ
                  27
                (elektroonilise kaubanduse kohta) artikli 14 lõike 1 punktile b peaksid aga sellised veebimajutusplatvormid kõrvaldama kiiresti asjaomast toodet käsitleva teabe või tõkestama juurdepääsu sellele, kui nad on nõuetele mittevastavusest (nt märgis või tooteteabeleht puudub või on puudulik või ebaõige) teadlikud, näiteks kui neid on sellest teavitanud turujärelevalveasutus. Tarnijatele, kes müüvad tooteid otse lõppkasutajatele oma veebisaidi kaudu, kehtivad kaugmüüki käsitlevad edasimüüjate kohustused, millele on osutatud määruse (EL) 2017/1369 artiklis 5.
            
            
               (15)Käesolevas määruses sätestatud meetmeid arutasid määruse (EL) 2017/1369 artikli 17 kohaselt nõuandefoorum ja liikmesriikide eksperdid.
            
            
               (16)Määrus (EL) nr 1059/2010 tuleks kehtetuks tunnistada,
            
            
               ON VASTU VÕTNUD KÄESOLEVA MÄÄRUSE:
            
         
         
            
               Artikkel 1
               Reguleerimisese ja kohaldamisala
            
            
               1.Käesoleva määrusega kehtestatakse kodumajapidamises kasutatavate ja avaliku elektrivõrgu toitega nõudepesumasinate ning kodumajapidamises kasutatavate avaliku elektrivõrgu toitega nõudepesumasinate, mis töötavad ka akutoitel, sealhulgas kodumajapidamises kasutatavate sisseehitatavate nõudepesumasinate märgistamise ja täiendava tooteteabe esitamise nõuded. 
            
            
               2.Käesolevat määrust ei kohaldata järgmiste seadmete suhtes:
            
            
               (a)direktiivi 2006/42/EÜ kohaldamisalasse kuuluvad nõudepesumasinad;
            
            
               (b)akutoitel töötavad kodumajapidamises kasutatavad nõudepesumasinad, mida saab ühendada avalikku elektrivõrku vahelduvvoolu-alalisvoolu muunduriga, mida on võimalik eraldi osta. 
            
            
               Artikkel 2
               Mõisted
            
            
               Käesolevas määruses kasutatakse järgmisi mõisteid:
            
            
               (1)„avalik võrk“ või „avalik elektrivõrk“ – võrk, mis tarnib 50 Hz vahelduvvoolu pingega 230 (± 10 %) volti; 
            
            
               (2)„kodumajapidamises kasutatav nõudepesumasin“ – seade, mis peseb ja loputab lauanõusid, ning mis tootja vastavustunnistuse kohaselt vastab Euroopa Parlamendi ja nõukogu direktiivile 2014/35/EL
                  28
                või Euroopa Parlamendi ja nõukogu direktiivile 2014/53/EU
                  29
               ; 
            
            
               (3)„kodumajapidamises kasutatav sisseehitatud nõudepesumasin“ – kodumajapidamises kasutatav nõudepesumasin, mis on ette nähtud, mida on katsetatud ja mida turustatakse üksnes: 
            
            
               (a)paigaldamiseks kappi või plaatidest kesta (mis koosneb üla- ja alapinnast ning külgedest); 
            
            
               (b)selleks, et see kinnitataks kindlalt kapi või paneelide või plaatide külgede, üla- või alapinna külge, ning
            
            
               (c)selleks, et selle külge kinnitataks komplektne tehases valmistatud esikülg või tellimuse järgi valmistatud esikülg;
            
            
               (4)„müügikoht“ – koht, kus kodumajapidamises kasutatavaid nõudepesumasinaid esitletakse või pakutakse müügiks, rentimiseks või järelmaksuga müügiks.
            
            
               Lisades kasutatavad mõisted on määratletud I lisas.
            
            
               Artikkel 3
               Tarnijate kohustused
            
            
               1.Tarnija tagab järgmise:
            
            
               (a)iga kodumajapidamises kasutatava nõudepesumasinaga on kaasas trükitud märgis, mille vorm on sätestatud III lisas;
            
            
               (b)V lisas sätestatud toote teabelehe näitajad sisestatakse toodete andmebaasi;
            
            
               (c)edasimüüja erinõudmisel tehakse toote teabeleht kättesaadavaks trükitult;
            
         
         
            
               (d)VI lisas sätestatud tehnilise dokumentatsiooni andmed sisestatakse toodete andmebaasi;
            
            
               (e)iga kodumajapidamises kasutatava nõudepesumasina mudeli visuaalsele reklaamile lisatakse märgisel olev energiatõhususe klass ja energiatõhususe skaala kooskõlas VII ja VIII lisaga;
            
            
               (f)kodumajapidamises kasutatava nõudepesumasina konkreetset mudelit käsitlevates tehnilistes reklaammaterjalides, sealhulgas internetis avaldatud reklaammaterjalides, milles kirjeldatakse selle tehnilisi näitajaid, esitatakse selle mudeli märgisel märgitud energiatõhususe klass ja energiatõhususe skaala vastavalt VII lisale;
            
            
               (g)kõigi kodumajapidamises kasutatavate nõudepesumasinate mudelite edasimüüjatele tehakse elektrooniliselt kättesaadavaks III lisa kohase vormi ja sisuga märgis ; 
            
            
               (h)kõigi kodumajapidamises kasutatavate nõudepesumasinate mudelite edasimüüjatele tehakse elektrooniliselt kättesaadavaks V lisa kohane toote teabeleht.
            
            
               2.Energiatõhususe klassid ja õhus leviva müra klassid on määratud kindlaks II lisas ja arvutused tehakse vastavalt IV lisale.
            
            
               Artikkel 4
               Edasimüüjate kohustused
            
            
               Edasimüüja tagab järgmise:
            
            
               (a)igal kodumajapidamises kasutataval nõudepesumasinal on müügikohas, sealhulgas ka messidel, märgis, mille on lisanud tarnija kooskõlas artikli 3 lõike 1 punktiga a ning mis on kodumajapidamises kasutatava sisseehitatud nõudepesumasina puhul esitatud nii, et see on selgelt nähtav, ja kõigi muude kodumajapidamises kasutatavate nõudepesumasinate puhul nii, et see on selgelt nähtav seadme välispinnal esiküljel või peal;
            
            
               (b)kaugmüügi korral esitatakse märgis ja toote teabeleht vastavalt VII ja VIII lisale;
            
            
               (c)kodumajapidamises kasutatava nõudepesumasina konkreetse mudeli visuaalses reklaamis esitatakse selle mudeli märgisel märgitud energiatõhususe klass ja kasutatav energiatõhususe skaala vastavalt VII lisale;
            
            
               (d)kodumajapidamises kasutatava nõudepesumasina konkreetset mudelit käsitlevates tehnilistes reklaammaterjalides, sealhulgas internetis avaldatud reklaammaterjalides, milles kirjeldatakse selle tehnilisi näitajaid, esitatakse selle mudeli märgisel märgitud energiatõhususe klass ja kasutatav energiatõhususe skaala vastavalt VII lisale.
            
            
               Artikkel 5
               Veebimajutusplatvormide kohustused 
            
            
               Kui direktiivi 2000/31/EÜ artiklis 14 osutatud veebimajutusteenuse pakkuja lubab oma veebisaidi kaudu müüa kodumajapidamises kasutatavaid nõudepesumasinaid, peab ta võimaldama näidata toote edasimüüja esitatud elektroonilist toote teabelehte ja elektroonilist toote märgist kuvamismehhanismi kaudu VIII lisa kohaselt ning teatama edasimüüjale, et ta on kohustatud neid näitama.
            
            
               Artikkel 6
               Mõõtmismeetodid
            
            
               Artiklite 3 ja 4 kohaselt esitatava teabe saamiseks kasutatakse usaldusväärseid, täpseid ja korratavaid mõõtmis- ja arvutusmeetodeid, mille puhul võetakse arvesse tunnustatud tipptasemel mõõtmis- ja arvutusmeetodeid, nagu on sätestatud IV lisas.
            
            
               Artikkel 7
               Turujärelevalve eesmärgil tehtav kontroll
            
            
               Määruse (EL) 2017/1369 artikli 8 lõikes 3 osutatud turujärelevalvekontrollide tegemisel järgivad liikmesriigid käesoleva määruse IX lisas sätestatud kontrollimenetlust.
            
            
               Artikkel 8
               Läbivaatamine
            
            
               Komisjon vaatab käesoleva määruse tehnika arengut silmas pidades läbi ja esitab läbivaatamise tulemused, sealhulgas asjakohasel juhul muutmisettepaneku kavandi nõuandefoorumile hiljemalt [väljaannete talitus – palun sisestage kuupäev – kuus aastat pärast käesoleva määruse jõustumist]. 
            
         
         
            
               Läbivaatamisel hinnatakse eelkõige järgmist:
            
            
               (a)kodumajapidamises kasutatavate nõudepesumasinate energiatarbimise, toimimise ja keskkonnatoime parandamise võimalused;
            
            
               (b)olemasolevate meetmete tõhusus lõppkasutajate käitumisharjumuste muutmisel, et nad ostaksid energia- ja ressursitõhusamaid seadmeid ning kasutaksid energia- ja ressursitõhusamaid programme; 
            
            
               (c)ringmajanduse eesmärkide arvestamise võimalikkus. 
            
            
               Artikkel 9
               Kehtetuks tunnistamine
            
            
               Määrus (EL) nr 1059/2010 tunnistatakse kehtetuks 1. märtsist 2021.
            
            
               Artikkel 10
               Üleminekumeetmed
            
            
               Alates [väljaannete talitus – palun sisestage käesoleva määruse jõustumise kuupäev] kuni 28. veebruarini 2021 võib määruse (EL) nr 1059/2010 artikli 3 punkti b kohaselt nõutava tooteteabe teha tootega koos trükitud kujul esitamise asemel kättesaadavaks toodete andmebaasi kaudu. Sel juhul tagab tarnija, et edasimüüja erinõudmisel tehakse tooteteave kättesaadavaks trükitult.
            
            
               Artikkel 11
               Jõustumine ja kohaldamine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 1. märtsist 2021. Artiklit 10 kohaldatakse alates [väljaannete talitus – palun sisestage käesoleva määruse jõustumise kuupäev] ning artikli 3 lõike 1 punkte a, b ja c alates 1. novembrist 2020.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 11.3.2019
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks (ELT L 285, 31.10.2009, lk 10).
               
               
                  
                     (2)
                  
                        Euroopa Parlamendi ja nõukogu 4. juuli 2017. aasta määrus (EL) 2017/1369, millega kehtestatakse energiamärgistuse raamistik ning tunnistatakse kehtetuks direktiiv 2010/30/EL (ELT L 198, 28.7.2017, lk 1).
               
               
                  
                     (3)
                  
                        ELi ringmajanduse loomise tegevuskava. COM(2015) 614 final, Brüssel, 2. detsember 2015.
               
               
                  
                     (4)
                  
                        Komisjoni 28. septembri 2010. aasta delegeeritud määrus (EL) nr 1059/2010, millega täiendatakse Euroopa Parlamendi ja nõukogu direktiivi 2010/30/EL seoses kodumajapidamises kasutatavate nõudepesumasinate energiamärgistusega (ELT L 314, 30.11.2010, lk 1).
               
               
                  
                     (5)
                  
                        Komisjoni 17. detsembri 2008. aasta määrus (EÜ) nr 1275/2008, millega rakendatakse Euroopa Parlamendi ja nõukogu direktiivi 2005/32/EÜ seoses ökodisaini nõuetega elektriliste ja elektrooniliste kodumasinate ja kontoriseadmete elektrienergia tarbimisele ooteseisundis ja väljalülitatud seisundis (ELT L 339, 18.12.2008, lk 45).
               
               
                  
                     (6)
                  
                        Euroopa Parlamendi ja nõukogu 26. veebruari 2014. aasta direktiiv 2014/35/EL teatavates pingevahemikes kasutatavate elektriseadmete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 357).
               
               
                  
                     (7)
                  
                        Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
               
               
                  
                     (8)
                  
                        Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (uuesti sõnastatud) (ELT L 96, 29.3.2014, lk 79).
               
               
                  
                     (9)
                  
                        Euroopa Parlamendi ja nõukogu 4. juuli 2012. aasta direktiiv 2012/19/EL elektri- ja elektroonikaseadmetest tekkinud jäätmete (elektroonikaromude) kohta (ELT L 197, 24.7.2012, lk 38).
               
               
                  
                     (10)
                  
                        Euroopa Parlamendi ja nõukogu 8. juuni 2011. aasta direktiiv 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (ELT L 174, 1.7.2011, lk 88).
               
               
                  
                     (11)
                  
                        (Ecodesign and energy label preparatory study on Dishwashers (ökodisaini ja energiamärgist käsitlev ettevalmistav uuring nõudepesumasinate kohta), kättesaadav aadressil 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – 2. osa, VHK Euroopa Komisjoni tellimusel, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en
               
               
                  
                     (14)
                  
                        Vastuste skaala oli järgmine: „ei ole oluline“, „üsna oluline“, „oluline“, väga oluline“, „ei tea“, „arvamus puudub“ või „vastus puudub“.
               
               
                  
                     (15)
                  
                        VKEd < 250 töötajat.
               
               
                  
                     (16)
                  
                        Kasutatud vastuste skaala oli järgmine: „ei ole oluline“, „üsna oluline“, „oluline“, „väga oluline“, „ei tea“ või „arvamus puudub“ ja „vastus puudub“.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Study on consumer understanding of draft energy labels for household washing machines, household washer-dryers and household dishwashers“ (uuring tarbijate arusaamise kohta kodumajapidamises kasutatavate pesumasinate, kuivatiga pesumasinate ja nõudepesumasinate energiamärgiste kavanditest), CentERdata., juuli 2018, Euroopa Komisjoni tellimus nr FWC ENER/C3/2015-631/04.
               
               
                  
                     (18)
                  
                        Komisjoni 10. novembri 2010. aasta määrus (EL) nr 1016/2010, millega rakendatakse Euroopa Parlamendi ja nõukogu direktiiv 2009/125/EÜ seoses kodumajapidamises kasutatavate nõudepesumasinate ökodisaini nõuetega (ELT L 293, 11.11.2010, lk 31).
               
               
                  
                     (19)
                  
                        Registreeritud viitenumbrite ARES (2018) 476416 ja ARES (2018) 476380 all.
               
               
                  
                     (20)
                  
                        ELT L 198, 28.7.2017, lk 1.
               
               
                  
                     (21)
                  
                        Komisjoni 28. septembri 2010. aasta delegeeritud määrus (EL) nr 1059/2010, millega täiendatakse Euroopa Parlamendi ja nõukogu direktiivi 2010/30/EL seoses kodumajapidamises kasutatavate nõudepesumasinate energiamärgistusega (ELT L 314, 30.11.2010, lk 1).
               
               
                  
                     (22)
                  
                        Komisjoni teatis: „Ökodisaini tööplaan aastateks 2016–2019“ (COM(2016) 0773 final, Brüssel, 30.11.2016).
               
               
                  
                     (23)
                  
                        Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks (ELT L 285, 31.10.2009, lk 10).
               
               
                  
                     (24)
                  
                        ELT L 293, 11.11.2010, lk 31.
               
               
                  
                     (25)
                  
                        Euroopa Parlamendi ja nõukogu 17. mai 2006. aasta direktiiv 2006/42/EÜ, mis käsitleb masinaid (ELT L 157, 9.6.2006, lk 24).
               
               
                  
                     (26)
                  
                        Euroopa Parlamendi ja nõukogu 25. oktoobri 2012. aasta määrus (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ (ELT L 316, 14.11.2012, lk 12).
               
               
                  
                     (27)
                  
                        Euroopa Parlamendi ja nõukogu 8. juuni 2000. aasta direktiiv 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) (EÜT L 178, 17.7.2000, lk 1).
               
               
                  
                     (28)
                  
                        Euroopa Parlamendi ja nõukogu 26. veebruari 2014. aasta direktiiv 2014/35/EL teatavates pingevahemikes kasutatavate elektriseadmete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 357).
               
               
                  
                     (29)
                  
                        Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
               
            
      
    ---documentbreak--- 
      
         
         
            
               I LISA
               Lisades kasutatud mõisted
            
            
               Kasutatakse järgmisi mõisteid:
            
            
               (1)„energiatõhususindeks“ (EEI) – programmi „eco“ energiatarbimise ja standardprogrammi energiatarbimise suhe; 
            
            
               (2)„programmi „eco“ energiatarbimine“ (EPEC) – energia (kWh tsükli kohta), mille tarbib kodumajapidamises kasutatav nõudepesumasin programmiga „eco“ töötamisel;
            
            
               (3)„standardprogrammi energiatarbimine“ (SPEC) – tarbitud energia (kWh tsükli kohta) võrdlusväärtus, mis on kodumajapidamises kasutatava nõudepesumasina nimimahutavuse funktsioon; 
            
            
               (4)„programm“ – selliste eelnevalt kindlaksmääratud toimingute kogum, mida tarnija peab konkreetse määrdumisastme või konkreetsete masinasse asetatud nõudeliikide või mõlema puhul sobilikuks;
            
            
               (5)„tsükkel“ – valitud programmi jaoks ettenähtud täielik pesemis-, loputamis- ja kuivatamisprotsess, mis koosneb reast toimingutest kuni kogu tegevus on lõppenud;
            
            
               (6)„ruutkood“ – maatrikskood toote mudeli energiamärgisel; sellega on seotud asjaomase mudeli avalikult kättesaadav teave toodete andmebaasis;
            
            
               (7)„nõudekomplekt“ (ps) – ühele inimesele kasutamiseks mõeldud lauanõud, välja arvatud serveerimisnõud;
            
            
               (8)„serveerimisnõud“ – toidu valmistamiseks ja serveerimiseks mõeldud nõud, kaasa arvatud potid, serveerimiskausid, serveerimisriistad ja vaagen;
            
            
               (9)„nimimahutavus“ – nõudekomplektide ja serveerimisnõude maksimaalne arv, mida saab kodumajapidamises kasutatavas nõudepesumasinas ühe tsükliga pesta, loputada ja kuivatada, kui nõud on asetatud masinasse tarnija juhtnööride kohaselt;
            
            
               (10)„programmi „eco“ veetarbimine“ (EPWC) – veekogus (l tsükli kohta), mille tarbib kodumajapidamises kasutatav nõudepesumasin programmiga „eco“ töötamisel;
            
            
               (11)„pesemistõhususe indeks“ (IC) – kodumajapidamises kasutatava nõudepesumasina pesemistõhususe suhe võrdlusnõudepesumasina pesemistõhususse;
            
            
               (12)„kuivatamistõhususe indeks“ (ID) – kodumajapidamises kasutatava nõudepesumasina kuivatamistõhususe suhe võrdlusnõudepesumasina kuivatamistõhususse; 
            
            
               (13)„programmi kestus“ (Tt) – ajavahemik alates valitud programmi käivitamisest (v.a kasutaja seadistatud viivitus) kuni hetkeni, mil kuvatakse programmi lõppemise tähis ja kasutaja saab nõudele ligipääsu;
            
            
               (14)„programm „eco““ – nii nimetatakse kodumajapidamises kasutatava nõudepesumasina programmi, mida tootja peab tavapäraselt määrdunud lauanõude pesemiseks sobilikuks ning mille kohta on teave energiamärgisel ja tooteteabes; 
            
            
               (15)„väljalülitatud seisund“ – seisund, milles on kodumajapidamises kasutatav nõudepesumasin ühendatud avalikku elektrivõrku, aga ei täida ühtegi funktsiooni; väljalülitatud seisundiks arvatakse ka: 
            
            
               (a)seisundid, milles kuvatakse üksnes välja lülitatud seisundi märguanne;
            
            
               (b)seisund, milles täidetakse ainult elektromagnetilise ühilduvuse tagamiseks vajalikke funktsioone vastavalt Euroopa Parlamendi ja nõukogu direktiivile 2014/30/EL
                  1
                ;
            
         
         
            
               (16)„ooteseisund“ – seisund, milles kodumajapidamises kasutatav nõudepesumasin on ühendatud avalikku elektrivõrku ja mis võimaldab kasutada üksnes järgmisi funktsioone, mis võivad toimida määramata aja jooksul: 
            
            
               (a)taasaktiveerimisfunktsioon üksinda või taasaktiveerimisfunktsioon koos ainult märguandega taasaktiveerimisfunktsiooni aktiveerimise kohta ja/või
            
            
               (b)võrguühenduse kaudu taasaktiveerimise funktsioon ja/või
            
            
               (c)teabe või oleku kuvamine ja/või
            
            
               (d)tuvastamisfunktsioon erakorraliste meetmete võtmiseks;
            
            
               (17)„võrk“ – kindla ülesehitusega ja organisatsioonilistele põhimõtetele vastav andmevahetustaristu, mis koosneb teatava paigutusega füüsilistest osadest ja füüsilistest ühendustest, mille kohta on sätestatud sideprotseduurid ja -eeskirjad (sideprotokollid); 
            
            
               (18)„viitkäivituse seisund“ – seisund, mille puhul kasutaja on määranud, et valitud programmitsükkel algab teatud viivitusega;
            
            
               (19)„garantii“ – jaemüüja või tarnija kohustus tarbija ees:
            
            
               (a)hüvitada makstud hind, või
            
            
               (b)asendada või parandada kodumajapidamises kasutatav nõudepesumasin või seda käidelda mis tahes viisil, kui see ei vasta garantiiavalduses või asjakohases reklaamis esitatud kirjeldusele;
            
            
               (20)„kuvamismehhanism” – mis tahes ekraan, sh puutetundlik ekraan, või muu visualiseerimistehnoloogia, mida kasutatakse internetiteabe kuvamiseks kasutajatele;
            
            
               (21)„pesaaken” – nähtavat teavet edastav liides, mille kaudu kujutis või andmekogum muutub kättesaadavaks muul kujutisel või andmekogumil tehtava hiireklõpsuga, hiirega üleliikumisega või puutetundlikul ekraanil kujutise venitamisega; 
            
            
               (22)„puutetundlik ekraan” – puutele reageeriv ekraan, nt tahvelarvuti, klaviatuurita tahvelarvuti või nutitelefoni ekraan; 
            
            
               (23)„tekstialternatiiv“ – tekst, mis on esitatud kujutise asemel ja mis võimaldab esitada teavet muud moodi kui kujutisena, kui kuvaseadmed ei suuda kujutisi esitada, või juurdepääsetavusabina, nt kõnesünteesirakenduste sisendina.
            
            
               II LISA
            
            
               A. Energiatõhususe klassid 
            
            
               Kodumajapidamises kasutatava nõudepesumasina energiatõhususe klass määratakse kindlaks vastavalt tabelis 1 sätestatud energiatõhususindeksile (EEI).
            
            
               Kodumajapidamises kasutatava nõudepesumasina energiatõhususindeks arvutatakse vastavalt IV lisale.
            
            
               Tabel 1
               Energiatõhususe klassid
            
            
                     
                        Energiatõhususe klass
                     
                  
                  
                     
                        Energiatõhususindeks (EEI)
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Õhu kaudu leviva müra klassid 
            
            
               Kodumajapidamises kasutatava nõudepesumasina õhu kaudu leviva müra klassid määratakse kindlaks vastavalt tabelis 2 sätestatud õhu kaudu leviva müra tasemetele. 
            
            
               Tabel 2
               Õhu kaudu leviva müra klassid
            
            
                     
                        Õhu kaudu leviva müra klass
                     
                  
                  
                     
                        Müratase (dBA)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               III LISA
               Märgis
            
            
               1.MÄRGIS
            
            
               
                  
            
            
               
            
               Märgisel esitatakse järgmine teave:
            
            
               I.ruutkood;
            
            
               II.tarnija nimi või kaubamärk;
            
            
               III.tarnija mudelitähis; 
            
            
               IV.energiatõhususe skaala A–G; 
            
            
               V.energiatõhususe klass, mis määratakse kindlaks II lisa punkti A kohaselt;
            
            
               VI.programmi „eco“ energiatarbimine (EPEC) kilovatt-tundides 100 tsükli kohta, ümardatud täisarvuni;
            
            
               VII.nimimahutavus tavaliste nõudekomplektide puhul programmi „eco“ kasutamise korral;
            
            
               VIII.programmi „eco“ veetarbimine (EPWC) liitrites tsükli kohta, ümardatuna esimese kümnendkohani;
            
            
               IXprogrammi „eco“ kestus tundides ja minutites (hh.mm), ümardatud minutiteni;
            
            
               X.õhus leviv müra, väljendatuna dBA nulltaseme 1 pW suhtes ja ümardatud täisarvuni, ning õhus leviva müra klass, mis määratakse kindlaks II lisa punkti B kohaselt;
            
            
               XI.käesoleva määruse number „2019/XXX“ [väljaannete talitus – palun sisestage käesoleva määruse number siia punkti ja energiamärgise paremasse alumisse nurka].
            
         
         
            
               
            
               2.MÄRGISE KUJUNDUS
            
            
               Märgise kujundus vastab järgmisele joonisele.
            
            
               
                  
            
            
               Selgitus:
            
            
               (a)märgise laius on vähemalt 96 mm ja kõrgus 192 mm. Kui märgis trükitakse suuremas formaadis, peab selle mõõtude suhe jääma samaks kui eespool esitatud kirjelduses;
            
            
               (b)märgise taust on 100 % valge;
            
            
               (c)kasutatakse kirjatüüpe Verdana ja Calibri;
            
            
               (d)märgisel kujutatud elementide mõõdud ja näitajad peavad vastama kodumajapidamises kasutatava nõudepesumasina märgise kujundusele;
            
            
               (e)neljavärvitükk (CMYK): tsüaansinine, magentapunane, kollane ja must vastavalt järgmisele näidisele: 0,70,100,0: 0 % tsüaansinist, 70 % magentapunast, 100 % kollast, 0 % musta;
            
            
               (f)märgis peab vastama kõikidele järgmistele tingimustele (numbrid viitavad joonisele eespool): 
            
            
               ELi logo värvid:
            
            
               –taust: 100,80,0,0;
            
            
               –tähed: 0,0,100,0;
            
            
               energialogo värv: 100,80,0,0;
            
            
               ruutkoodi värv on 100 % musta;
            
            
               tarnija nimi on kirjatüübis Verdana 9 p, paksus kirjas, 100 % musta;
            
            
               mudelitähis on kirjatüübis Verdana 9 p, tavalises kirjas, 100 % musta;
            
            
               skaala A–G on järgmine:
            
            
               –energiatõhususe skaala tähed on kirjatüübis Calibri 19 p, paksus kirjas, 100 % valget; tähed on teljel keskel, noolte vasakust servast 4,5 mm kaugusel;
            
         
         
            
               –skaala A–G noolte värvid on järgmised:
            
            
               ·A-klass: 100,0,100,0;
            
            
               ·B-klass: 70,0,100,0;
            
            
               ·C-klass: 30,0,100,0;
            
            
               ·D-klass: 0,0,100,0;
            
            
               ·E-klass: 0,30,100,0;
            
            
               ·F-klass: 0,70,100,0;
            
            
               ·G-klass: 0,100,100,0;
            
            
               eraldusjoonte suurus on 0,5 p ja värv on 100 % musta;
            
            
               energiatõhususe klassi täht on kirjatüübis Calibri 33 p, paksus kirjas, 100 % valget. Energiatõhususe klassi noole ja energiatõhususe skaala A–G vastava noole otsad on ühel joonel. Energiatõhususe klassi täht on noole nelinurkse osa (mille värv on 100 % musta) keskel;
            
            
                programmi „eco“ energiatarbimine 100 tsükli kohta on kirjatüübis Verdana 28 p, paksus kirjas; ühik kWh on kirjatüübis Verdana 18 p, tavalises kirjas; arv „100“ piktogrammil, mis tähistab 100 tsüklit, on kirjatüübis Verdana 14 p, tavalises kirjas. Suurus koos ühikuga asub keskel ja on 100 % musta;
            
            
               piktogrammid peavad vastama märgise kujundusele järgmiselt:
            
            
               –piktogrammi joonte paksus on 1,2 p ja nii jooned kui ka tekst (suurused ja ühikud) on 100 % musta;
            
            
               –piktogrammide all olev tekst on kirjatüübis Verdana 16 p, paksus kirjas, kusjuures ühik on kirjatüübis Verdana 12 p, tavalises kirjas, ning see asub piktogrammide all keskel;
            
            
               –õhus leviva müra piktogramm: kõlari kujutisele märgitakse detsibellide arv kirjatüübis Verdana 12 p, paksus kirjas, ühik „dB“ kirjutatakse kirjatüübis Verdana 9 p, tavalises kirjas; müraklasside vahemik (A–D) paigutatakse piktogrammi alla keskele, müraklassi täht märgitakse kirjatüübis Verdana 16 p, paksus kirjas, ülejäänud müraklasse tähistavad tähed kirjutatakse kirjatüübis Verdana 10 p, tavalises kirjas;
            
            
               määruse number on kirjatüübis Verdana 6 p, tavalises kirjas, värv on 100 % musta.
            
            
               IV LISA
               Mõõtmismeetodid ja arvutused
            
            
               Käesoleva määruse nõuetele vastavuse tagamiseks ja kontrollimiseks tehakse mõõtmised ja arvutused vastavalt harmoneeritud standarditele, mille viitenumbrid on sel eesmärgil avaldatud Euroopa Liidu Teatajas, või muude usaldusväärsete, täpsete ja korratavate üldtunnustatud tipptasemel meetoditega, ja kooskõlas järgmiste sätetega.
            
            
               Kodumajapidamises kasutatava nõudepesumasina mudeli energiatõhususindeksit, energia- ja veetarbimist, programmi kestust, pesemis- ja kuivatamistõhusust ning õhus levivat müra mõõdetakse ja/või arvutatakse programmi „eco“ kohaselt ja nimimahutavusel. Energia- ja veetarbimist, programmi kestust ning pesemis- ja kuivatamistõhusust mõõdetakse ühel ja samal ajal.
            
            
               Programmi „eco“ veetarbimine (EPWC) esitatakse liitrites tsükli kohta ja ümardatakse esimese kümnendkohani.
            
         
         
            
               Programmi „eco“ kestus (Tt) esitatakse tundides ja minutites ning ümardatakse minutiteni.
            
            
               Õhus leviva müra tase, väljendatud dBA nulltaseme 1 pW suhtes ja ümardatud täisarvuni.
            
            
               1.ENERGIATÕHUSUSINDEKS
            
            
               Kodumajapidamises kasutatava nõudepesumasina mudeli EEI arvutamiseks võrreldakse kodumajapidamises kasutatava nõudepesumasina programmi „eco“ energiatarbimist (EPEC) selle masina standardprogrammi energiatarbimisega (SPEC).
            
            
               (a)Energiatõhususindeks EEI arvutatakse järgmiselt ja ümardatakse esimese kümnendkohani:
            
            
               EEI = (EPEC / SPEC) × 100,
            
            
               kus:
            
            
               EPEC on kodumajapidamises kasutatava nõudepesumasina programmi „eco“ energiatarbimine kilovatt-tundides tsükli kohta, ümardatuna kolme kümnendkohani;
            
            
               SPEC on kodumajapidamises kasutatava nõudepesumasina standardprogrammi energiatarbimine.
            
            
               (b)SPEC arvutatakse kilovatt-tundides tsükli kohta (kWh/tsükli kohta) ja ümardatakse kolme kümnendkohani järgmiselt:
            
            
               (1)kodumajapidamises kasutatavad nõudepesumasinad nimimahutavusega ps ≥ 10 ja laiusega > 50 cm:
            
            
               SPEC = 0,025 × ps + 1,350;
            
            
               (2)kodumajapidamises kasutatavad nõudepesumasinad nimimahutavusega ps ≤ 9 ja laiusega ≤ 50 cm:
            
            
               SPEC = 0,090 × ps + 0,450,
            
            
               kus ps on nõudekomplektide arv.
            
            
               2.PESEMISTÕHUSUSE INDEKS
            
            
               Pesemistõhususe indeksi (edaspidi „IC“) arvutamisel võrreldakse kodumajapidamises kasutatava nõudepesumasina mudeli programmi „eco“ pesemistõhusust võrdlusnõudepesumasina pesemistõhususega. 
            
            
               IC arvutatakse järgmiselt ja ümardatakse kahe kümnendkohani: 
            
            
               IC = exp (ln IC)
            
            
               ja
            
         
         
            
               ln IC = (1/n) × Σni=1 ln (CT,i/CR,i),
            
            
               kus:
            
            
               CT,i on katsetatava kodumajapidamises kasutatava nõudepesumasina programmi „eco“ pesemistõhusus katsel i, ümardatud kahe kümnendkohani;
            
            
               CR,i on võrdluspesumasina pesemistõhusus katsel i, ümardatud kahe kümnendkohani;
            
            
               n on katsete arv.
            
            
               3.KUIVATAMISTÕHUSUSE INDEKS
            
            
               Kuivatamistõhususe indeksi (ID) arvutamisel võrreldakse kodumajapidamises kasutatava nõudepesumasina mudeli programmi „eco“ kuivatamistõhusust võrdlusnõudepesumasina kuivatamistõhususega.
            
            
               ID arvutatakse järgmiselt ja ümardatakse kahe kümnendkohani:
            
            
               ID = exp (ln ID)
                  ja
            
            
               ln ID = (1/n) × Σni=1 ln(ID,i),
            
            
               kus:
            
            
               ID,i on katsetatava kodumajapidamises kasutatava nõudepesumasina programmi „eco“ kuivatamistõhususe indeks katsel i; 
            
            
               n on kombineeritud pesemis- ja kuivatamiskatsete arv.
            
            
               ID,i arvutatakse järgmiselt ja ümardatakse kahe kümnendkohani:
            
            
               ln ID,i = ln (DT,i / DR,t)
            
            
               kus:
            
            
               DT,i on katsetatava kodumajapidamises kasutatava nõudepesumasina programmi „eco“ keskmine kuivatamistõhusus katsel i, ümardatud kahe kümnendkohani;
            
            
               DR,t on võrdlusnõudepesumasina kuivatamistõhususe sihtväärtus, ümardatud kahe kümnendkohani.
            
            
               4.VÄIKESE TARBIMISVÕIMSUSEGA SEISUNDID
            
            
               Mõõdetakse tarbimisvõimsus väljalülitatud seisundis (Po), ooteseisundis (Psm) ja, kui on asjakohane, viitkäivituse korral (Pds). Mõõdetud näitajad esitatakse vattides ja ümardatuna kahe kümnendkohani.
            
         
         
            
               Väikese tarbimisvõimsusega seisundites tehtavate mõõtmiste korral tuleb kontrollida ja märkida üles järgmised andmed:
            
            
               −
                     kas teabe kuvamine on käivitatud;
            
            
               −
                     kas võrguühendus on aktiveeritud.
            
            
               V LISA
               Tootekirjeldus
            
            
               Tarnija esitab kodumajapidamises kasutatavate nõudepesumasinate toote teabelehe teabeosa vastavalt artikli 3 lõike 1 punktile b toodete andmebaasis, järgides tabelit 3. 
            
            
               Toote kasutusjuhendis või muudes tootele lisatud dokumentides peab olema selgelt esitatud link asjaomasele mudelile andmebaasis inimesele loetavas vormis URLina (Uniform Resource Locator, URL), ruutkoodina või toote registreerimisnumbrina.
            
            
               Tabel 3
                  Toote teabelehe teave, korraldus ja vorm
            
            
                     
                        Tarnija nimi või kaubamärk: 
                     
                  
               
                     
                        Tarnija aadressb:
                     
                  
               
                     
                        Mudelitähis: 
                     
                  
               
                     
                        Toote üldnäitajad:
                     
                  
               
                     
                        Näitaja
                     
                  
                  
                     
                        Väärtus
                     
                  
                  
                     
                        Näitaja
                     
                  
                  
                     
                        Väärtus
                     
                  
               
                     
                        Nimimahutavusa (ps)
                     
                  
                  
                     
                        x
                     
                  
                  
                     
                        Mõõtmed (cm)
                     
                  
                  
                     
                        Kõrgus
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Laius
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Sügavus
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Energiatõhususe klassa
                     
                  
                  
                     
                        [A/B/C/D/E/F/G]c
                     
                  
               
                     
                        Pesemistõhususe indeksa
                     
                  
                  
                     
                        x,xx
                     
                  
                  
                     
                        Kuivatamistõhususe indeksa
                     
                  
                  
                     
                        x,xx
                     
                  
               
                     
                        Energiatarbimine kWh tsükli kohta programmiga „eco“, kui kasutatakse külma vett. Seadme tegelik energiatarbimine oleneb selle kasutusviisist.
                     
                  
                  
                     
                        x,xxx
                     
                  
                  
                     
                        Veetarbimine liitrites tsükli kohta programmiga „eco“. Seadme tegelik veetarbimine oleneb selle kasutusviisist ja vee karedusest.
                     
                  
                  
                     
                        x,x
                     
                  
               
                     
                        Programmi kestusa (hh.min)
                     
                  
                  
                     
                        x:xx
                     
                  
                  
                     
                        Tüüp
                     
                  
                  
                     
                        [sisseehitatud/eraldiseisev]
                     
                  
               
                     
                        Õhus leviv müraa (dBA, nulltaseme 1 pW suhtes)
                     
                  
                  
                     
                        x
                     
                  
                  
                     
                        Õhus leviva müra klassa 
                     
                  
                  
                     
                        [A/B/C/D]c
                     
                  
               
                     
                        Väljalülitatud seisund (W)
                     
                  
                  
                     
                        x,xx
                     
                  
                  
                     
                        Ooteseisund (W)
                     
                  
                  
                     
                        x,xx
                     
                  
               
                     
                        Viitkäivitus (W) (kui on asjakohane)
                     
                  
                  
                     
                        x,xx
                     
                  
                  
                     
                        Võrguühendusega ooteseisund (W) (kui on asjakohane)
                     
                  
                  
                     
                        x,xx
                     
                  
               
                     
                        Tarnija pakutava garantii vähimkestusb:
                     
                  
               
                     
                        Lisateave:
                     
                  
               
                     
                        Link tarnija veebisaidile, kus on esitatud komisjoni määruse (EL) 2019/XXX
                           2
                         [väljaannete talitus – palun sisestage määruse C(2019)2123 number] II lisa punkti 6 kohane teaveb: 
                     
                  
               
                     
                        a Programmi „eco“ korral.
                     
                     
                        b Nende elementide muudatusi ei käsitata määruse (EL) 2017/1369 artikli 4 lõike 4 kohaldamisel asjakohastena.
                     
                     
                        c  Kui toodete andmebaas tekitab selle lahtri lõpliku sisu automaatselt, ei pea tarnija neid andmeid sisestama.
                     
                  
               
               VI LISA
               Tehniline dokumentatsioon
            
            
               1.Artikli 3 lõike 1 punktis d osutatud tehniline dokumentatsioon peab sisaldama järgmist:
            
            
               (a)V lisas sätestatud teave;
            
            
               (b)tabelis 4 sätestatud teave; neid väärtusi käsitatakse IX lisas sätestatud kontrollimenetluses esitatud väärtustena;
            
            
                     
                        Tabel 4
                        Tehnilises dokumentatsioonis esitatav teave
                     
                  
               
                     
                  
               
                     
                        NÄITAJA
                     
                  
                  
                     
                        MÕÕTÜHIK
                     
                  
                  
                     
                        VÄÄRTUS
                     
                  
               
                     
                        Programmi „eco“ energiatarbimine (EPEC), ümardatud kolme kümnendkohani
                     
                  
                  
                     
                        kWh/tsükkel
                     
                  
                  
                     
                        X,XXX
                     
                  
               
                     
                        Standardprogrammi energiatarbimine (SPEC), ümardatud kolme kümnendkohani
                     
                  
                  
                     
                        kWh/tsükkel
                     
                  
                  
                     
                        X,XXX
                     
                  
               
                     
                        Energiatõhususindeks (EEI)
                     
                  
                  
                     
                        –
                     
                  
                  
                     
                        X,X
                     
                  
               
                     
                        Programmi „eco“ veetarbimine (EPWC), ümardatud ühe kümnendkohani
                     
                  
                  
                     
                        l/tsükli kohta
                     
                  
                  
                     
                        X,X
                     
                  
               
                     
                        Pesemistõhususe indeks (IC)
                     
                  
                  
                     
                        −
                     
                  
                  
                     
                        X,XX
                     
                  
               
                     
                        Kuivatamistõhususe indeks (ID)
                     
                  
                  
                     
                        −
                     
                  
                  
                     
                        X,XX
                     
                  
               
                     
                        Programmi „eco“ kestus (Tt), ümardatud minutiteni
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Tarbimisvõimsus väljalülitatud seisundis (Po), ümardatud kahe kümnendkohani
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Tarbimisvõimsus ooteseisundis (Psm), ümardatud kahe kümnendkohani
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Kas ooteseisundis kuvatakse teavet?
                     
                  
                  
                     
                        –
                     
                  
                  
                     
                        Jah/Ei
                     
                  
               
                     
                        Tarbimisvõimsus ooteseisundis (Psm) võrguühendusega ooteseisundi korral (kui on asjakohane), ümardatud kahe kümnendkohani
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Tarbimisvõimsus viitkäivituse korral (Pds) (kui on asjakohane), ümardatud kahe kümnendkohani 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Õhus leviva müra tase 
                     
                  
                  
                     
                        dBA nulltaseme 1 pW suhtes
                     
                  
                  
                     
                        X
                     
                  
               
               (c)vajaduse korral viited kohaldatud harmoneeritud standarditele;
            
            
               (d)vajaduse korral muud kasutatud tehnilised standardid ja spetsifikatsioonid;
            
            
               (e)IV lisa kohaselt tehtud arvutused ja arvutuste tulemused;
            
            
               (f)kõikide muude võrdväärsete mudelite loetelu, sh mudelitähis.
            
            
               2.Kui kodumajapidamises kasutatava nõudepesumasina konkreetse mudeli tehnilises dokumentatsioonis sisalduv teave on saadud ühe või mõlema järgmise meetodiga:
            
            
               ·mudeli põhjal, millel on esitamisele kuuluva tehnilise teabe seisukohast olulised samad tehnilised omadused, kuid mille on tootnud muu tarnija;
            
         
         
            
               ·kavandi järgi tehtud arvutustega või sama või teise tarnija teise mudeli alusel ekstrapoleerimise teel, 
            
            
               sisaldab tehniline dokumentatsioon sellise arvutuse üksikasju, tootja tehtud hindamist arvutuse täpsuse kontrollimiseks ja vajaduse korral ka kinnitust eri tarnijate mudelite samasuse kohta. 
            
            
               VII LISA
               Teave, mis tuleb esitada visuaalsetes reklaamides, tehnilistes reklaammaterjalides ning kaugmüügi ja telefonimüügi puhul (välja arvatud kaugmüük interneti teel)
            
            
               1.Et tagada vastavus artikli 3 lõike 1 punktis e ja artikli 4 punktis c sätestatud nõuetele, tuleb visuaalses reklaamis näidata märgisel energiatõhususe klass ja kasutatav energiatõhususe skaala vastavalt käesoleva lisa punktile 4.
            
            
               2.Et tagada vastavus artikli 3 lõike 1 punktis f ja artikli 4 punktis d sätestatud nõuetele, tuleb tehnilistes reklaammaterjalides näidata märgisel energiatõhususe klass ja kasutatav energiatõhususe skaala vastavalt käesoleva lisa punktile 4.
            
            
               3.Kõigis trükitud kaugmüügimaterjalides tuleb näidata märgisel energiatõhususe klass ja kasutatav energiatõhususe skaala vastavalt käesoleva lisa punktile 4.
            
            
               4.Energiatõhususe klass ja energiatõhususe skaala esitatakse vastavalt joonisele 1 järgmiselt: 
            
            
               (a)noolega, millel on kujutatud energiatõhususe klassile vastav täht, mis on 100 % valge, kirjatüübis Calibri, paksus kirjas ja vähemalt hinnaga sama suures kirjas, kui hind on märgitud, 
            
            
               (b)noole värvina kasutatakse energiatõhususe klassile vastavat värvi,
            
            
               (c)kasutatav energiatõhususe skaala näidatakse 100 % mustaga ja
            
            
               (d)suurus peab olema selline, et nool oleks selgelt nähtav ja loetav. Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema 100 % must ääris suurusega 0,5 p.
            
            
               Erandjuhul, kui visuaalne reklaam, tehnilised reklaammaterjalid või trükiste alusel toimuva kaugmüügi materjalid on trükitud ühevärviliselt, võib sellises visuaalses reklaamis ning sellistes tehnilistes reklaammaterjalides ja kaugmüügi trükimaterjalides esitada noole ühevärviliselt.
            
            
               
                  
            
            
               Joonis 1. Näidis värvilise / ühevärvilise vasak-/paremnoolega, millel on näidatud energiatõhususe skaala
            
            
               5.Telefoni teel toimuva kaugmüügi korral tuleb tarbijale eraldi teada anda märgisel olev toote energiatõhususe klass ja kasutatav energiatõhususe skaala, ning see, et tarbijal on juurdepääs täielikule märgisele ja toote teabelehele kas toodete andmebaasi veebisaidi kaudu või trükitud koopia tellimise teel.
            
            
               6.Kõigil punktides 1–3 ja 5 nimetatud juhtudel peab tarbijal olema võimalus saada taotluse korral trükitud märgise koopia ja tooteteabeleht. 
            
            
               VIII LISA
               Teave, mis tuleb esitada seadmete müümisel interneti kaudu
            
            
               1.Tarnijate poolt artikli 3 lõike 1 punkti g kohaselt kättesaadavaks tehtud elektrooniline märgis tuleb kuvada kuvamismehhanismil toote hinna lähedal. Märgis peab olema niisuguse suurusega, et see oleks selgelt nähtav ja loetav ning proportsionaalne III lisa punktis 2 sätestatud mõõtudega. Märgise võib kuvada pesaakna kaudu, mille puhul peab märgisele juurdepääsuks kasutatav kujutis vastama käesoleva lisa punktis 2 sätestatud nõuetele. Pesaakna kaudu kuvamise korral peab märgis ekraanile ilmuma pärast esimest kujutisel tehtud hiireklõpsu, hiirega üleliikumist või puutetundliku ekraani puhul pärast selle esimest venitamist.
            
            
               2.Kujutis, mille kaudu pääseb pesaaknas joonisel 2 kujutatud märgise juurde, peab olema järgmine:
            
            
               (a)nool, mille värv vastab toote märgisel esitatud energiatõhususe klassile;
            
         
         
            
               (b)sellel on kujutatud toote energiatõhususe klassile vastav täht, mis on 100 % valge, kirjatüübis Calibri, paksus kirjas ja hinnaga sama suures kirjas, kui hind on märgitud, 
            
            
               (c)kasutatav energiatõhususe skaala näidatakse 100 % mustaga ja
            
            
               (d)see kujutis on ühes kahest allpool toodud vormingust ning selle suurus peab olema selline, et nool oleks selgelt nähtav ja loetav. Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema hästinähtav 100 % must ääris:
            
            
               
                  
            
            
               Joonis 2. Näidis värvilise vasak-/paremnoolega, millel on näidatud energiatõhususe skaala
            
            
               3.Pesaakna kaudu kuvamise korral tuleb esitada märgise kujutis järgmises järjekorras:
            
            
               (a)käesoleva lisa punktis 2 osutatud kujutis esitatakse kuvamismehhanismil toote hinna lähedal;
            
            
               (b)kujutis lingib märgisele, nagu on sätestatud III lisas;
            
            
               (c)märgis ilmub pärast hiireklõpsu, hiirega üleliikumist või puutetundlikul ekraanil kujutise venitamist;
            
            
               (d)märgis kuvatakse hüpikaknas, uuel vahelehel, uuel lehel või aknas kuvataval teisel aknal; 
            
            
               (e)märgise suurendamiseks puutetundlikul ekraanil kasutatakse asjaomaseid puutetundlikul ekraanil kasutatavaid käsklusi;
            
            
               (f)märgise kuvamine lõpeb pärast sulgemiskäsklust või muud tavapärast sulgemisviisi; 
            
            
               (g)tekstialternatiivi korral, mis kuvatakse juhul, kui märgist ei ole võimalik kuvada, esitatakse toote energiatõhususe klass hinnaga sama suurusega kirjas.
            
            
               4.Tarnijate poolt artikli 3 lõike 1 punkti h kohaselt kättesaadavaks tehtud asjakohane elektrooniline toote teabeleht kuvatakse kuvamismehhanismil toote hinna lähedal. Tooteteave peab olema selgelt nähtav ja loetav. Toote teabelehe võib esitada pesaakna kaudu või viitega toodete andmebaasile; viimasel juhul tuleb toote teabelehe juurde viival lingil märkida selgelt ja loetavalt „Toote teabeleht“. Kui kasutatakse pesaakent, kuvatakse toote teabeleht esimese hiireklõpsu, hiirega üleliikumise või puuteekraanil lingi venitamisega.
            
            
               IX LISA
               Turujärelevalve eesmärgil tehtav kontroll
            
            
               Käesolevas lisas sätestatud kontrollimisel lubatud hälbed kehtivad kasutamiseks ainult siis, kui liikmesriigi ametiasutus kontrollib mõõdetud näitajaid, tarnija ei või neid kasutada tehnilises dokumentatsioonis esitatud näitajate lubatud hälvetena. Märgisel ja tooteteabes esitatud väärtused ja klassid ei tohi olla tarnija jaoks soodsamad kui tehnilises dokumentatsioonis esitatud väärtused. 
            
            
               Kui mudel on projekteeritud kindlaks tegema, et temaga tehakse katseid (nt katsetingimuste või -tsükli äratundmise kaudu), ja sellele reageerima katseaegse toimimise automaatse muutmisega, et saavutada paremad tulemused mõne käesolevas määruses nimetatud näitaja või tehnilises dokumentatsioonis või mõnes esitatud dokumendis kirjeldatud näitaja osas, ei loeta mudelit ega ühtki võrdväärset mudelit nõuetele vastavaks.
            
            
               Kui liikmesriigi ametiasutused kontrollivad toote mudeli vastavust käesoleva määruse nõuetele, järgivad nad järgmist menetlust. 
            
            
               (1)Liikmesriikide ametiasutused kontrollivad mudeli ühte eksemplari. 
            
            
               (2)Mudel arvatakse kohaldatavatele nõuetele vastavaks järgmistel juhtudel: 
            
         
         
            
               (a)määruse (EL) 2017/1369 artikli 3 lõike 3 kohaselt tehnilises dokumentatsioonis esitatud väärtused (esitatud väärtused) ja vajaduse korral nende väärtuste arvutamiseks kasutatud väärtused ei ole tootja seisukohast soodsamad kui vastavad väärtused, mis on esitatud katsearuannetes, ning 
            
            
               (b)kui märgisel ja toote teabelehel märgitud väärtused ei ole tarnija seisukohast paremad kui esitatud väärtused ning kui märgitud energiatõhususe klass ega õhus leviva müra klass ei ole tarnija seisukohast parem kui esitatud väärtuste alusel määratud klass; ja 
            
            
               (c)kui liikmesriikide ametiasutused katsetavad mudeli eksemplari, jäävad määratud väärtused (asjakohaste näitajate katsetamise käigus mõõdetud väärtused ja nende mõõtmistulemuste alusel arvutatud väärtused) tabelis 5 esitatud vastavate kontrollimisel lubatud hälvete piiresse. 
            
            
               (3)Kui punkti 2 alapunktis a või b osutatud tulemusi ei saavutata, käsitatakse seda mudelit ja kõiki võrdväärseid mudeleid käesoleva määruse nõuetele mittevastavana. 
            
            
               (4)Kui punkti 2 alapunktis c osutatud tulemust ei saavutata, valivad liikmesriikide ametiasutused katsetamiseks veel kolm sama mudeli eksemplari. Teise võimalusena võib valida kolm täiendavat eksemplari ühe või mitme võrdväärse mudeli hulgast. 
            
            
               (5)Mudel loetakse kohaldatavatele nõuetele vastavaks, kui nende kolme eksemplari määratud väärtuste aritmeetiline keskmine vastab tabelis 5 esitatud vastavatele kontrollimisel lubatud hälvetele. 
            
            
               (6)Kui punktis 5 osutatud tulemust ei saavutata, käsitatakse seda mudelit ja kõiki võrdväärseid mudeleid käesoleva määruse nõuetele mittevastavana. 
            
            
               (7)Liikmesriigi ametiasutused esitavad teiste liikmesriikide ametiasutustele ja komisjonile kogu asjakohase teabe viivitamata pärast seda, kui mudel tunnistatakse punktide 3 ja 6 kohaselt mittevastavaks.
            
            
               Liikmesriigi ametiasutused kasutavad IV lisas sätestatud mõõtmis- ja arvutusmeetodeid. 
            
            
               Liikmesriikide ametiasutused kasutavad üksnes tabeli 5 kohaseid kontrollimisel lubatud hälbeid ja punktides 1–7 kirjeldatud korda seoses käesolevas lisas osutatud nõuetega. Tabelis 5 esitatud näitajate puhul ei tohi kasutada muid lubatud hälbeid, nt harmoneeritud standarditega või muude mõõtmismeetoditega ettenähtud lubatud hälbeid.
            
            
               Tabel 5. Kontrollimisel lubatud hälbed
            
            
                     
                        Näitaja
                     
                  
                  
                     
                        Kontrollimisel lubatud hälbed
                     
                  
               
                     
                        Programmi „eco“ energiatarbimine (EPEC)
                     
                  
                  
                     
                        Määratud väärtus* ei tohi olla EPEC-i esitatud väärtusest üle 5 % suurem. 
                     
                  
               
                     
                        Programmi „eco“ veetarbimine (EPWC)
                     
                  
                  
                     
                        Määratud väärtus* ei tohi olla EPWC-i esitatud väärtusest üle 5 % suurem. 
                     
                  
               
                     
                        Pesemistõhususe indeks (IC)
                     
                  
                  
                     
                        Määratud väärtus* ei tohi olla IC esitatud väärtusest üle 14 % väiksem.
                     
                  
               
                     
                        Kuivatamistõhususe indeks (ID)
                     
                  
                  
                     
                        Määratud väärtus* ei tohi olla ID esitatud väärtusest üle 12 % väiksem.
                     
                  
               
                     
                        Programmi kestus (Tt)
                     
                  
                  
                     
                        Määratud väärtus* ei tohi ületada esitatud väärtust Tt üle 5 % või rohkem kui 10 minutit, olenevalt sellest, kumb on pikem.
                     
                  
               
                     
                        Tarbimisvõimsus väljalülitatud seisundis (Po)
                     
                  
                  
                     
                        Tarbimisvõimsuse Po määratud väärtus* ei tohi olla esitatud väärtusest üle 0,10 W suurem.
                     
                  
               
                     
                        Tarbimisvõimsus ooteseisundis (Psm)
                     
                  
                  
                     
                        Määratud tarbimisvõimsus* Psm ei tohi ületada esitatud väärtust rohkem kui 10 %, kui esitatud väärtus on üle 1,00 W, ja rohkem kui 0,10 W, kui esitatud väärtus on kuni 1,00 W.
                     
                  
               
                     
                        Tarbimisvõimsus viitkäivituse (Pds) puhul
                     
                  
                  
                     
                        Määratud tarbimisvõimsus* Pds ei tohi ületada esitatud väärtust rohkem kui 10 %, kui esitatud väärtus on üle 1,00 W, ja rohkem kui 0,10 W, kui esitatud väärtus on kuni 1,00 W.
                     
                  
               
                     
                        Õhus leviva müra tase
                     
                  
                  
                     
                        Määratud väärtus* ei tohi esitatud väärtust ületada rohkem kui 2 dBA nulltaseme 1pW suhtes.
                     
                  
               
               *Punkti 4 kohaselt katsetatud kolme täiendava eksemplari puhul on määratud väärtus nende kolme täiendava eksemplari määratud väärtuste aritmeetiline keskmine.
            
         
         
            
                  
                     (1)
                  
                        Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (ELT L 96, 29.3.2014, lk 79).
               
               
                  
                     (2)
                  
                        Komisjoni määruse (EL) 2019/XXX [väljaannete talitus – palun sisestage määruse C(2019)2123 täielik ELT viide].